qundao/data-zh-poetry huggingface dataset:
夏日公馀
作者：于谦
朝代：明

三边无警静烽烟，客散辕门思悄然。池面雨晴荷盖小，庭中日午树阴圆。清心闭户看周易，解愠临风鼓舜弦。菲薄将何称献纳，两藩旌节漫留连。
夏日即事
作者：于谦
朝代：明

密密榆槐散绿云，萧萧亭馆绝纤尘。林莺巧语如留客，梁燕低飞不避人。岁月无情催暮景，江湖何处是通津。数茎白发笼纱帽，深愧渊明漉酒巾。
夏日即事
作者：于谦
朝代：明

槐阴凝绿暗阶墀，雨后薰风拂面吹。鱼跃乱随新长水，鸟啼争占最高枝。纱厨冰簟难成梦，羽扇纶巾渐及时。两阃清夷无别事，观书最喜日迟迟。
夏日忆故乡风景
作者：于谦
朝代：明

石榴树底红巾蹙，薝卜枝头露香玉。薰风拂拂自南来，时向高堂埽炎燠。湘帘半捲日迟迟，竹阴参差柳阴绿。红绡焕烂蜀葵开，金弹累垂卢橘熟。端阳佳节竞繁华，角黍堆盘映醽醁。一从游宦隔天涯，马首红尘厌驱逐。有时飞梦绕钱塘，此景依然在心目。今年夏月居晋阳，南北风土殊炎凉。清和已过近五月，草木犹自愁飞霜。故园物候不可见，尘沙塞草空茫茫。云山望断几千里，小楼尽日空徜徉。
夏日忆西湖风景
作者：于谦
朝代：明
体裁：七言绝句

涌金门外柳如烟，西子湖头水拍天。玉腕罗裙双荡桨，鸳鸯飞近采莲船。
夏日散步庭下偶题
作者：于谦
朝代：明

雨过苔痕净，庭空日影迟。好怀谁会得，啼鸟在花枝。
夏日晚景
作者：于谦
朝代：明

浮云含雨意，斜日弄波光。暮景难留恋，谁言白昼长。
夏日行太行山中
作者：于谦
朝代：明

信马行行过太行，一川野色共苍茫。云蒸雨气千峰暗，树带溪声五月凉。世事无端成蝶梦，畏途随处转羊肠。解鞍盘礴星轺驿，却上高楼望故乡。
夏景
作者：于谦
朝代：明

帘捲薰风动，庭空白日长。可怜双蛱蝶，犹恋菜花黄。
夜半散步庭下有感
作者：于谦
朝代：明

梦回孤枕夜迢迢，起看星河欲动摇。庭月涵辉银烛冷，窗风弄影篆烟消。虹光吐剑冲冥漠，豪气随诗破寂寥。盛世妨贤成底事，湖山有约在渔樵。
夜四鼓城隍庙合祭群神
作者：于谦
朝代：明

银烛金炉布庙廷，光辉照夜夺繁星。共祈霖雨苏群品，普愿天符命六丁。造化无私应洞鉴，鬼神有耳亦同听。虚空陡觉浓云布，更喜飙轮即渐停。
夜坐
作者：于谦
朝代：明

朦朦淡月映窗纱，坐听严城动鼓笳。自是归期难准信，生憎银烛又开花。
夜坐
作者：于谦
朝代：明

银台火冷坠灯花，粉堞霜寒咽鼓笳。窗月照来人影瘦，边风吹散雁行斜。情多转觉孤怀切，老近生憎两鬓华。坐久无聊才就枕，却惊梦里得还家。
夜坐偶题
作者：于谦
朝代：明

宝篆香销夜漏分，娟娟霜月冷侵门。雁声偏惹离情动，烛影能欺老眼昏。碌碌浮生惊节换，悠悠往事共谁论。寒更五点星河澹，又听晨鸡唱远村。
夜坐念边事
作者：于谦
朝代：明

萧然一室如僧舍，秉烛焚香坐夜阑。却笑酒酣毡帐暖，谁怜漏永铁衣寒。安知天下无三杰，但愿军中有一韩。世事关心成感慨，旋移书卷就镫看。
夜宿山馆书怀
作者：于谦
朝代：明

萧然山馆似僧房，三尺寒檠一炷香。风捲松涛清入梦，窗涵月色冷侵床。倦来不觉良宵短，明发从教去路长。但愿两藩民物阜，不知何处是他乡。
夜寒不成寐起坐观书
作者：于谦
朝代：明

寒夜迢迢恼客眠，更从镫火理残编。关情乡国五千里，屈指光阴四十年。缥缈帝都红日下，依稀亲舍白云边。永怀忠孝何能尽，默默安能守太玄。
夜闻鹤唳有感
作者：于谦
朝代：明

斋居无四邻，庭空篆烟冷。明月扬素辉，脩篁散疏影。双鹤向我鸣，鼓翅复引领。灵风振缟衣，露华浥丹顶。清响彻云霄，万籁悉以屏。芝田在何许，遥遥隔尘境。欲去还未能，蹉跎驻光景。听此融心神，令人发深省。
大风
作者：于谦
朝代：明

大风振林木，万叶皆飞飏。如何顷刻间，景物殊炎凉。感之欲太息，凭阑对斜阳。东篱有黄菊，归来嗅馀香。
天门山
作者：于谦
朝代：明

天门山峙近西偏，屹立芙蓉翠插天。六月冈峦飞雨雪，四时草木吐云烟。鸟飞不过岩头石，人渴难寻涧底泉。安得六丁施斧凿，滔滔车马信平川。
太原县元日即事
作者：于谦
朝代：明

青袍县吏候庭参，庆罢新正酒半酣。不道并州倦游客，梦回枕上忆江南。
太原道中晓行
作者：于谦
朝代：明

星稀月落晓风清，犹听鸡声报五更。山势平吞沙漠境，河流曲绕晋阳城。天涯何处寻归路，野景无边动客情。车骑纵横皆故道，不须候吏远逢迎。
太行山中晓行
作者：于谦
朝代：明

月落日未出，东方隐又明。云连怀庆郡，雾绕泽州城。道路淹归计，关河动客情。故乡不可见，搔首望神京。
太行途中杂咏
作者：于谦
朝代：明

碗子城边路，年来几度过。山川认行色，花鸟熟鸣珂。恋阙情何限，瞻云思转多。壮怀成激烈，弹剑欲高歌。
孝义县怀古
作者：于谦
朝代：明

茫茫烟树绕孤城，千载犹传孝义名。郭巨墓荒春草合，比干台古野烟生。落花飞絮迷征旆，剩水残山恼客情。鞍马悤悤无限意，不堪回首暮云平。
孤云
作者：于谦
朝代：明

孤云出岫本无心，顷刻翻成万里阴。大地苍生被甘泽，成功依旧入山林。
宋宫
作者：于谦
朝代：明

龙楼高处彩云飞，艮岳才成事已非。寂寂长门金锁合，中州无复二龙归。
客中感怀
作者：于谦
朝代：明

十年踪迹厌红尘，功业无成白发新。梦里不知身是客，觉来惟有影相亲。夕阳衰草梁园暮，细雨閒花沁水春。马足经行今几度，溪山应笑未归人。
客途春阴
作者：于谦
朝代：明

薄云和日色，底事弄阴晴。驻马空回首，鸣鸠不住声。东风吹野草，暮霭起山城。扰扰长途倦，逢人即问程。
宿仁义驿
作者：于谦
朝代：明

公馆萧条野水边，山深地僻少人烟。窗风吹梦不成寐，独拥青绫思悄然。
宿徐沟
作者：于谦
朝代：明

霜台寂寂夜无哗，远近边城动鼓笳。客路瀰漫归思远，绛台银烛谩开花。
寄内
作者：于谦
朝代：明

结发为夫妻，恩爱两相好。生男与育女，所期在偕老。我生叨国恩，显宦亦何早。班资忝亚卿，巡抚历边徼。自愧才力薄，无功答穹昊。勉力效驱驰，庶以赎天讨。汝居辇毂下，闺门日幽悄。大儿在故乡，地远音信杳。二女正娇痴，但索梨与枣。况复家清贫，生计日草草。汝惟内助勤，何曾事温饱。而我非不知，报主事非小。忠孝世所珍，贤良国之宝。尺书致慇勤，此意谅能表。岁寒松柏心，彼此永相保。
寒夜煮茶歌
作者：于谦
朝代：明

老夫不得寐，无奈更漏长。霜痕月影与雪色，为我庭户增辉光。直庐数椽少邻并，苦空寂寞如僧房。萧条厨传无长物，地炉爇火烹茶汤。初如清波露蟹眼，次若轻车转羊肠。须臾腾波鼓浪不可遏，展开雀舌浮甘香。一瓯啜罢尘虑净，顿觉唇吻皆清凉。胸中虽无文字五千卷，新诗亦足追晚唐。玉川子，贫更狂。书生本无富贵相，得意何必誇膏梁。
寓清源
作者：于谦
朝代：明

荒城数里半淤沙，衰柳千株集乱鸦。道上双驺迎使节，水边一犬吠人家。重重山色迷行色，点点霜华入鬓华。遥忆江南好风月，客窗清夜梦梅花。
小楼即景
作者：于谦
朝代：明

楼外青山好，楼前绿树多。阑干知几曲，曲曲费吟哦。
小楼春望
作者：于谦
朝代：明

小楼十二曲阑杆，曲曲阑杆见远山。望尽夕阳芳草色，天涯游子几时还。
山行
作者：于谦
朝代：明

望极群峰远，行穿一径幽。云从树杪起，水绕竹根流。酒旆摇村舍，钟声出寺楼。多情林外鸟，巧语答鸣驺。
山行驻马
作者：于谦
朝代：明

沾衣数点雨馀雨，极目万重山外山。立马平原看秋色，独怜寒菊映衰颜。
山阴石屋联
作者：于谦
朝代：明
体裁：联

花雨欲随岩翠落；松风遥傍洞云寒。
岳忠武王祠
作者：于谦
朝代：明
体裁：诗

匹马南来渡浙河，汴城宫阙远嵯峨。中兴诸将谁降敌，负国奸臣主议和。黄叶古祠寒雨积，清山荒冢白云多。如何一别朱仙镇，不见将军奏凯歌。
岳忠武王祠
作者：于谦
朝代：明

匹马南来渡浙河，汴城宫阙远嵯峨。中兴诸将谁降敌，负国奸臣主议和。黄叶古祠寒雨积，清山荒冢白云多。（“清山”一作“青山”）如何一别朱仙镇，不见将军奏凯歌。
平阳分司
作者：于谦
朝代：明

槐柳如云覆院墙，清和天气日初长。雨馀阶砌苔应滑，花落池塘水自香。谢客只容风入户，捲帘閒放燕归梁。吏民清肃文书简，吟对群峰坐画堂。
平阳道中
作者：于谦
朝代：明

杨柳阴浓水鸟啼，豆花初放麦苗齐。牙逢尽道今年好，四月平阳米价低。
平阳道中
作者：于谦
朝代：明

杨柳阴浓水鸟啼，豆花初放麦苗齐。相逢尽道今年好，四月平阳米价低。
并州五月中旬雨未沾足而风气萧然与清秋无异感而赋此
作者：于谦
朝代：明

客怀摇落向并州，五月萧然似九秋。午榻清风閒白羽，夜窗寒梦怯黄紬。树阴惨地云遮日，岚气飞檐雨入楼。离思宦情千万种，都随景物到心头。
并州元夕
作者：于谦
朝代：明

满城灯火走儿童，万朵金莲照地红。独有并州倦游客，梦魂飞绕凤城东。
并州初春写景
作者：于谦
朝代：明

塞上寻春不见春，边风日日走红尘。多情只有庭前柳，微弄腰肢慰藉人。
并州北门城楼
作者：于谦
朝代：明

塞北穷冬候，无风也自寒。楼高窥朔漠，无事莫凭阑。
庭前葵花盛开诗以赏之
作者：于谦
朝代：明

庭院深沉白日长，群芳无处避炎光。独将翠叶承朝露，自吐丹心向太阳。夜短不愁花睡去，春归何用蝶飞忙。关情相对薰风里，剩把新诗咏锦囊。
延津县
作者：于谦
朝代：明

县治萧条甚，疲民疫病多。可怜官失职，况是岁伤和。空廪全无积，荒田更起科。抚安才智短，独立奈愁何。
张灯偶题
作者：于谦
朝代：明

客中无计可消愁，随俗张灯向小楼。月自团圆灯自好，老怀不似旧风流。
徐州戏马台
作者：于谦
朝代：明

落日遥登戏马台，怀乡吊古独徘徊。关河千里雁频断，风雨一天愁不开。霸业尽销人已去，山形依旧我重来。何须细问兴亡事，自是当初少用才。
徐沟道中
作者：于谦
朝代：明

麦陇桑畦远接连，依稀村落动炊烟。山溪水漫人喧渡，野寺日高僧尚眠。马足联翩疏雨后，客怀寂寞晓风前。庭闱缥缈知何处，却望孤云一怅然。
得外舅安丰董先生书
作者：于谦
朝代：明

悠悠远别几经年，极目江南思渺然。客底正劳千里梦，天边忽堕五云笺。得官自愧超迁早，济世深惭学术偏。瞻仰泰山应未遂，马蹄明日又翩翩。
忆晋祠风景且以致望雨之意
作者：于谦
朝代：明

悬瓮山前境趣幽，邑人云是小瀛洲。群峰环耸青螺髻，合涧中分碧玉流。出洞神龙和雾起，淩波仙女弄珠游。愿将一掬灵祠水，散作甘霖遍九州。
忆璚英
作者：于谦
朝代：明

璚英一别已三年，梦里常看在膝前。婉娩性情端可爱，娇痴态度亦堪怜。诵诗未解知音节，索果惟应破俸钱。白发双亲在堂上，关心为尔更凄然。
忆老婢
作者：于谦
朝代：明

吾家有老婢，行年近五十。虽云极丑陋，所幸少过失。我昔少年时，垂髫发如漆。锐意取功名，辛苦事纸笔。双亲命老婢，给使读书室。余时方气刚，未知抚爱术。斯须不如意，骂詈信口出。老婢受不辞，未始怨且泣。我壮忝科名，旋登显要职。老婢亦欣慰，且言所愿毕。家人自南来，致意我家室。此意久未报，吾心恒郁郁。作诗寄所怀，相见应有日。
思归诗文卷
作者：于谦
朝代：明

去来无迹任翩翩，千里思归亦偶然。自是斑衣劳梦想，难将慧剑断尘缘。昂昂孤鹤凌苍霭，隐隐双凫入紫烟。到日慈亲应喜慰，云軿忽坠綵舆前。
悯农
作者：于谦
朝代：明

无雨农怨咨，有雨农辛苦。农夫出门荷犁锄，村妇看家事缝补。可怜小女年十馀，赤脚蓬头衣蓝缕。提筐朝出暮始归，青菜挑来半沾土。茅檐风急火难吹，旋爇山柴带根煮。夜归夫妇聊充饥，食罢相看泪如雨。泪如雨，将奈何。有口难论辛苦多，嗟尔县官当抚摩。
悼内六首
作者：于谦
朝代：明

垂老光阴两鬓皤，细君弃我竟如何。夫妻一旦世缘尽，儿女百年恩爱多。晓阁空悬台上镜，春衣谁试箧中罗。客边闻讣肠先断，泪落西风鼓缶歌。世缘情爱总成空，二十馀年一梦中。疏广未能辞汉主，孟光先已弃梁鸿。镫昏罗幔通宵雨，花谢雕阑蓦地风。欲觅音容在何处，九原无路辨西东。缥缈音容何处寻，乱山重叠暮云深。四千里外还家梦，二十年前结发心。寂寞青灯形对影，萧疏白发泪沾襟。箧中空有遗书在，把玩不堪成古今。尘寰冥路两茫茫，何处青山认故乡。破镜已分鸾凤影，遗衣空带麝兰香。梦回孤馆肠千结，愁对残灯泪万行。抱痛苦嫌胸次窄，也应无处著凄凉。东风庭院落花飞，偕老齐眉愿竟违。幻梦一番生与死，讣音千里是耶非。凄凉怀抱几时歇，缥缈音容何处归。魂断九泉招不得，客边一日几沾衣。房栊寂寞掩春风，百岁情缘一旦空。世态不离生死内，梦魂都在别离中。可怜孤馆月华白，犹忆香奁烛影红。老眼昏昏数行泪，客边从此恨无穷。
悼内六首·其一
作者：于谦
朝代：明

垂老光阴两鬓皤，细君弃我竟如何。夫妻一旦世缘尽，儿女百年恩爱多。晓阁空悬台上镜，春衣谁试箧中罗。客边闻讣肠先断，泪落西风鼓缶歌。
悼内六首·其三
作者：于谦
朝代：明

缥缈音容何处寻，乱山重叠暮云深。四千里外还家梦，二十年前结发心。寂寞青灯形对影，萧疏白发泪沾襟。箧中空有遗书在，把玩不堪成古今。
悼内六首·其二
作者：于谦
朝代：明

世缘情爱总成空，二十馀年一梦中。疏广未能辞汉主，孟光先已弃梁鸿。镫昏罗幔通宵雨，花谢雕阑蓦地风。欲觅音容在何处，九原无路辨西东。
悼内六首·其五
作者：于谦
朝代：明

东风庭院落花飞，偕老齐眉愿竟违。幻梦一番生与死，讣音千里是耶非。凄凉怀抱几时歇，缥缈音容何处归。魂断九泉招不得，客边一日几沾衣。
悼内六首·其六
作者：于谦
朝代：明

房栊寂寞掩春风，百岁情缘一旦空。世态不离生死内，梦魂都在别离中。可怜孤馆月华白，犹忆香奁烛影红。老眼昏昏数行泪，客边从此恨无穷。
悼内六首·其四
作者：于谦
朝代：明

尘寰冥路两茫茫，何处青山认故乡。破镜已分鸾凤影，遗衣空带麝兰香。梦回孤馆肠千结，愁对残灯泪万行。抱痛苦嫌胸次窄，也应无处著凄凉。
悼内十一首
作者：于谦
朝代：明

垂老光阴两鬓皤，细君弃我竟如何！夫妻一旦世缘尽，儿女百年恩爱多。小阁空悬台上镜，春衣谁试箧中罗。客边闻讣肠先断，泪落西风鼓缶歌。世缘情爱总成空，二十余年一梦中。疏广未能辞汉王，孟光先已弃梁鸿。灯昏罗幔通宵雨，花谢雕栏蓦地风。欲觅音容在何处？九原无路辨西东。缥渺音容何处寻？乱山重叠暮云深。四千里外还家梦，二十年前结发心。寂寞青灯形对影，萧疏白发泪沾巾。箧中空有遗书在，把玩不堪成古今。尘寰冥路两茫茫，何处青山识故乡？破镜已分鸾凤影，遗衣空带麝兰香。梦回孤馆肠千结，愁对惨灯泪千行。抱痛苦嫌胸次窄，也应无处著凄凉。东风庭院落花飞，谐老齐眉愿竟违。幻梦一番生与死，讣音千里是邪非？凄凉怀抱几时歇，缥渺音容何处归？魂断九泉招不得，客边一日几沾衣。房栊寂寞掩春风，百岁情缘一旦空。世态不离生死内，梦魂多在别离中。可怜孤馆月华白，犹忆香奁烛影红。老眼昏昏数行泪，客边从此恨无穷。结缘谁不愿齐眉，修短由来未可期。老我方将安蔗境，细君先已赴瑶池。花飞玉碎愁何限，绠断瓶沉势莫为。清泪两行千古恨，眼看儿女益凄其。别来音问每蹉跎，两地关情感慨多。我欲承恩还北阙，子先归化梦南柯。空闺镜破余残粉，断杼尘蒙失旧梭。痛汝老怀谁与诉？临风惟有泪滂沱。独对青灯坐夜阑，客边衣薄不胜寒。因思旧事关情切，欲把遗书掩泪看。花落香消人寂寂，台空镜破月团团。梦魂割断幽明路，死别生离欲见难。百川东逝更无还，生死由来一梦间。苦雨凄风香阁冷，落花啼鸟绣帷间。空于纸上看遗墨，无复灯前睹笑颜。肠断不堪回首处，两行清泪万重山。痴儿弱女两相依，宿鸟惊巢各自飞。尘锁镜台秋月冷，香消罗幔夜灯微。双亲闻讣肠应断，百岁同心事已非。垂老不堪生死别，客边日日泪沾衣。
惜春
作者：于谦
朝代：明
体裁：五言绝句

无计留春住，从教去复来。明年花更好，只是老相催。
慈训堂诗
作者：于谦
朝代：明

君不见孟轲称大贤，道学冠今古。陶侃惜分阴，乃心忠典午。当年造就赖慈亲，剪发断机良独苦。君家阿母贞且贤，与古列女相比肩。孀居节操凛冰雪，诸孤在膝皆髫年。谆谆训诲不辍口，愿汝成立报所天。为言汝家素阀阅，累叶簪组相蝉联。而翁受命宰百里，奉法循理人共传。一朝奄弃遗尔辈，我故未忍归重泉。属纩言犹在吾耳，令我慇勤教诸子。汝曹力学能有成，尔父虽死犹不死。言之痛心恐未足，大书日新扁华屋。诸郎感奋思立身，恒若汤盘警心目。明师益友资讨论，暮史朝经勤讲读。一朝昆季俱登庸，万里云霄快鸿鹄。伯也绣衣霄汉立，季也芳名题桂籍。子能若此亲何忧，笑引诸孙饷梨栗。满庭慈竹布清阴，绕砌萱花丽迟日。
折杨柳
作者：于谦
朝代：明

折杨柳，折得柔条持在手。慇勤赠与远行人，人去书来莫厌频。明年柳发黄金芽，却望归辕早到家。春来春去须臾事，莫待漫天飞雪花。折杨柳，愁思多。短长亭畔崎岖路，送尽行人奈尔何。
拟古
作者：于谦
朝代：明

妾意如冰清，妾心如石坚。良人久别离，怅望空悬悬。所感恩义重，岂为情欲牵。但愿良人好，功名遂超迁。九重布恩泽，四境无烽烟。未卜会面期，先遣佳音传。亦足慰岑寂，何必常团圆。
拟吴侬曲三首
作者：于谦
朝代：明

忆郎直忆到如今，谁料恩深怨亦深。刻木为鸡啼不得，元来有口却无心。忆郎忆到骨如柴，夜夜望郎郎不来。乍吃黄连心里苦，花椒麻住口难开。侬在西边郎在东，深堂宅院几重重。浮麦磨来难见面，厚纸糊窗不漏风。
拟吴侬曲三首·其三
作者：于谦
朝代：明

侬在西边郎在东，深堂宅院几重重。浮麦磨来难见面，厚纸糊窗不漏风。
拟吴侬曲三首·其二
作者：于谦
朝代：明

忆郎忆到骨如柴，夜夜望郎郎不来。乍吃黄连心里苦，花椒麻住口难开。
拟吴侬曲（三首）
作者：于谦
朝代：明

忆郎忆得骨如柴，夜夜望郎郎不来。
乍吃黄连心自苦，花椒麻住口难开。
拟吴侬曲（三首）
作者：于谦
朝代：明
体裁：七言绝句

忆郎直忆到如今，谁料恩深怨亦深。刻木为鸡啼不得，元来有口却无心。
挽兵部柴尚书
作者：于谦
朝代：明

权兼将相竭忠诚，文武全才属老成。廊庙雍容时望重，边陲谈笑战尘清。白鸡忽忆当年梦，青史应垂万古名。嗟我忝居乡曲后，谩歌楚些寄哀情。
收麦诗
作者：于谦
朝代：明

大麦收割蚤，二麦收割迟。带青摘穗不候熟，老稚藉此聊充饥。去年夏旱秋又水，谷麦无收民受馁。今年种麦十二三，纵有收成无积累。了却官租馀几何，女嫁男婚债负多。公私用度皆仰给，可喜时清无重科。有司牧民当体此，爱养苍生如赤子。庶令禄位保始终，更有清名播青史。剥民肥已天地知，国法昭昭不尔私。琴堂公暇垂帘坐，请诵老夫收麦诗。
新城请水祈雨有应
作者：于谦
朝代：明

椷香百里叩龙祠，乞得灵泉浸柳枝。酌水献花罗父老，吹箫击鼓走童儿。神风静默云生石，和气薰蒸雨应时。顷刻寰区生意足，从知天地本无私。
新年客怀
作者：于谦
朝代：明

客底光阴似水流，又看五十五春秋。深惭一品三孤秩，敢望千金万户侯。辇路尘清残雪在，御炉香煖瑞烟浮。老来况味俱萧索，只有归心不自由。
新柳
作者：于谦
朝代：明

不禁风力强扶持，袅袅楼前舞瘦枝。远客临行应著眼，佳人才唱却颦眉。飞花未睹漫天雪，弄影先看拂地丝。立马树边无限意，黄鹂声在最高枝。
无题
作者：于谦
朝代：明

人生不满百，常为千岁计。图利与求名，昂昂争意气。昼营夜复思，顾恐力弗至。一旦寿命终，万事皆委弃。卓哉陶靖节，不为世故累。解印归柴桑，清风满天地。樽中幸有酒，自酌还自醉。借问寰中人，谁能会此意。
无题
作者：于谦
朝代：明

名节重泰山，利欲轻鸿毛。所以古志士，终身甘缊袍。胡椒八百斛，千载遗腥臊。一钱付江水，死后有馀褒。苟图身富贵，朘剥民脂膏。国法纵未及，公论安所逃。作诗寄深意，感慨心忉忉。篝灯夜窗下，抚卷坐来久。泛观古豪杰，际遇良不偶。伊周及房杜，股肱戴元首。韩范与富欧，曲蘖成醴酒。勋业正当时，功名垂弗朽。李广命不侯，冯唐空白首。间关逐常调，遇事亦掣肘。赋命有疾徐，奔竞适足丑。掩书对明月，且尽杯中酒。
无题
作者：于谦
朝代：明

朝在太行南，暮在太行北。问余何事苦悤悤，鞍马驱驰常是客。笑而不答心自知，眷恋浮名好是痴。昨日朱颜如殢酒，今朝白发已成丝。远离乡国空劳梦，怅望庭闱有所思。君宠亲恩俱未报，窃禄无功补盛时。太行山，不可攀。谁似山头白云好，才成霖雨便知还。
无题
作者：于谦
朝代：明

莫向东风折柳枝，柳枝才折便兴思。红尘鞍马红亭路，却似当年送别时。
无题·其一
作者：于谦
朝代：明

名节重泰山，利欲轻鸿毛。所以古志士，终身甘缊袍。胡椒八百斛，千载遗腥臊。一钱付江水，死后有馀褒。苟图身富贵，朘剥民脂膏。国法纵未及，公论安所逃。作诗寄深意，感慨心忉忉。
无题·其二
作者：于谦
朝代：明

篝灯夜窗下，抚卷坐来久。泛观古豪杰，际遇良不偶。伊周及房杜，股肱戴元首。韩范与富欧，曲蘖成醴酒。勋业正当时，功名垂弗朽。李广命不侯，冯唐空白首。间关逐常调，遇事亦掣肘。赋命有疾徐，奔竞适足丑。掩书对明月，且尽杯中酒。
日晚至文水
作者：于谦
朝代：明

溪明寒日落，树暝夕烟生。飞鸟随人语，长风扰树声。鼓笳悲远戍，车马厌脩程。骑火前村起，山城候吏迎。
日暮
作者：于谦
朝代：明

归鸦争绕树，落日半衔山。微雨晚来歇，孤云独自还。
日暮绛州道中
作者：于谦
朝代：明

行行度山冈，望望指城郭。云收雨意散，天晚日色薄。万籁鸣笙竽，清风满岩壑。虽云途路遥，此景殊不恶。
春圃生意图
作者：于谦
朝代：明

膏粱难近腹中书，赖有群蔬荐客厨。不独澹然忘世味，更存生意满寰区。
春夜
作者：于谦
朝代：明

长风送华月，照我庭前树。宿鸟忽惊飞，双双背人去。
春寒
作者：于谦
朝代：明

远山犹带雪，浅水未生波。花柳无消息，春寒可奈何。
春寒喜和暖
作者：于谦
朝代：明

东风消尽山头雪，和气挽回天下春。笑杀堤边千树柳，才舒青眼便窥人。
春寒忆家
作者：于谦
朝代：明

碧纱窗外北风多，镇日轻寒可奈何。岁月无情人自老，江山如故客重过。桃花深院飘红雨，杜若芳洲泛绿波。谩说故园春景好，不堪归计又蹉跎。
春寒病中自慰
作者：于谦
朝代：明

别离惊岁换，老病怯春寒。脱帻拥衾卧，移书就枕看。暗将归计卜，聊把客怀宽。早晚金台路，东风拂绣鞍。
春归
作者：于谦
朝代：明

红芳老尽绿阴肥，到处杨花作雪飞。塞北从来无杜宇，不知何物动春归。
春思
作者：于谦
朝代：明

春色二分过，花枝一半开。天涯芳草遍，游子几时回。
春愁
作者：于谦
朝代：明

谩说韶光好，关心别有愁。雨悭禾未种，土渴麦难抽。吏牍勤披检，民风肆访求。寻芳游冶子，争识庙堂忧。
春日写怀
作者：于谦
朝代：明

赏心乐事久蹉跎，景物关情奈尔何。独上高楼望乡国，一川芳草夕阳多。
春日即事
作者：于谦
朝代：明

案牍閒清昼，歌谣遍里闾。光风回细柳，甘雨洗嘉蔬。遣兴杯中物，消愁几上书。所期民物阜，此外复何如。
春日吟
作者：于谦
朝代：明

东风浩荡吹花柳，春气薰人如醉酒。草生满地绿敷茵，桃李无言也笑人。笑人年年常是客，底事欲归归未得。归未得，可奈何。太行南北千条路，不似离肠宛转多。
春日大风感怀
作者：于谦
朝代：明

远塞足风沙，春深不见花。层冰犹度马，弱柳未藏鸦。易醉愁边酒，频归梦里家。凭阑一搔首，心绪乱如麻。
春日客中谩兴
作者：于谦
朝代：明

客怀虽寂寞，春意自堪怜。草色翠如织，花枝红欲燃。鸣鸠疏雨后，啼鴂暖风前。翘首天涯路，韶光又一年。
春日客怀
作者：于谦
朝代：明

年年马上见春风，花落花开醉梦中。短发经梳千缕白，衰颜借醉一时红。离家自是寻常事，报国惭无尺寸功。萧涩行囊君莫笑，独留长剑倚晴空。
春日客怀二首
作者：于谦
朝代：明

马上春如梦，空嗟岁月长。天涯无限路，芳草自斜阳。莫把层楼倚，楼高接远天。东风乡国路，直在白云边。
春日客怀二首·其一
作者：于谦
朝代：明

马上春如梦，空嗟岁月长。天涯无限路，芳草自斜阳。
春日客怀二首其二
作者：于谦
朝代：明
体裁：五言绝句

莫把层楼倚，楼高接远天。东风乡国路，直在白云边。
春日怀京师风景
作者：于谦
朝代：明

阊阖风暄瑞霭飘，御沟水满雪全消。花迎剑佩趋青琐，柳拂旌旗映画桥。一派箫韶仙仗拥，千家帘幕酒旗摇。不堪马上春如梦，怅望蓬莱隔九霄。
春日登楼
作者：于谦
朝代：明
体裁：五言绝句

柳条如翠线，万缕织春愁。遮断东风路，无缘入画楼。
春日野景
作者：于谦
朝代：明

柳条才老杏花繁，红绿参差出短垣。野犬数声迎客吠，屋头风细酒旗翻。
春昼
作者：于谦
朝代：明

萧条候馆度芳春，暗惜韶光过眼新。草色入帘閒白昼，花阴满地隔红尘。从知处世若大梦，何用浮名绊此身。十里湖边三亩宅，青山应笑未归人。
春昼曲
作者：于谦
朝代：明

东风吹花花不定，红雨纷纷落芳径。唤人啼鸟隔纱窗，巧语关情谁忍听。柔肠百结苦萦回，却似丁香花未开。花开花谢年年事，可惜流光如箭催。门外红尘飞紫陌，陌上垂杨弄春色。垂杨只解送行人，不管行人归未得。
春晓
作者：于谦
朝代：明
体裁：五言绝句

昼静暖风微，帘垂客到稀。画梁双燕子，不敢傍人飞。
春晓
作者：于谦
朝代：明

晓风吹月下长空，渐觉东窗日影红。寄语邻鸡莫惊觉，家山正在梦魂中。
春水
作者：于谦
朝代：明

东风鼓浪散轻冰，万顷玻璃一望平。白鸟下来分细谷，锦鳞惊跃破浮萍。临流画阁图中见，载酒楼船镜里行。安得天瓢都挽取，化为甘雨润苍生。
春阴感怀
作者：于谦
朝代：明

连日轻阴雨未成，万株烟柳暗春城。野花偏向愁边发，池草多从梦里生。越水吴山频引领，沈腰潘鬓不胜情。何时归去西湖路，载酒携柑听早莺。
春雪
作者：于谦
朝代：明

寒结浓云布晚空，六花撩乱舞东风。素娥裁剪无多力，青帝陶镕第一功。岁暮祥开三白好，春回瑞应万方同。丰年有兆群心悦，题咏应惭句未工。
春风
作者：于谦
朝代：明

荡漾无端入画堂，帘栊微动昼初长。暖催花底莺声滑，轻拂檐前燕翅忙。酒醒香尘凝座榻，梦回芳草满池塘。飘扬不解留春住，又逐鞦韆度粉墙。
春风吟
作者：于谦
朝代：明

夕阳欲落还未落，垂杨拂地东风恶。东风虽恶还有情，岁岁能令芳草生。草生满地绿侵衣，时见阶前蛱蝶飞。却怪东风无气力，春深不解动芳菲。
昼夜长短
作者：于谦
朝代：明

昼夜分长短，气候互凉燠。昼长宜官府，夜短省镫烛。镫烛民膏脂，燃之非我欲。无奈更漏长，欲眠还反复。起坐向灯前，中心如转毂。或将既往追，或将未来续。兵民当怀绥，边境宜储蓄。化何由而行，政何由而肃。思之有未得，还将旧书读。职分所当为，一一在心目。夜分方就枕，展转犹未足。奴隶不得眠，偶语向厨屋。为此非好劳，庶以偿俸禄。自从春昼长，百事免拘束。冠盖临高堂，咨询尽民俗。贫者为宽征，饥者为发粟。善良加抚摩，豪强使慑服。闾里无横科，仓廪有馀谷。简教厉兵戎，公勤披案牍。诉牒旁午来，剖断不留宿。虽非霹雳手，遇事颇神速。退食时从容，吟诗对脩竹。夜后即安眠，何须论荣辱。民财免耗伤，奴隶无怨讟。此事良自知，谁能喻衷曲。
晋祠祷雨晓行
作者：于谦
朝代：明

晓行数里未天明，路绕汾河听水声。斜月带星横远汉，清风传漏报残更。中心但愿灵祗格，远道何须父老迎。好挽银潢作甘雨，溥沾率土润苍生。
晓发太原
作者：于谦
朝代：明

鸣驺拥道出边城，月澹星疏骑火明。驿路经行三十里，漏声犹自报残更。
晓行
作者：于谦
朝代：明

胧胧淡月带疏星，喔喔残鸡报五更。灯火一攒开野店，鼓笳三叠启严城。霜凝峻阪鸣驺缓，烧起疏林宿鸟惊。风透重裘寒不耐，邮亭驻节候天明。
晓起感怀
作者：于谦
朝代：明

钟声惊散树头鸦，窗户微明月影斜。镜里衰颜随节换，数茎白发映乌纱。
晚凉书怀
作者：于谦
朝代：明

九日炎蒸一日凉，晚来无事立徜徉。松篁月印当窗影，荷芰风传隔浦香。京国虽饶非故土，梁园徒好是他乡。何时谢老西湖上，为徬云山构草堂。
晚坐窗下偶题
作者：于谦
朝代：明

车声轧轧近墙东，雁阵翩翩信晚风。篱角黄花疏雨后，树头红叶夕阳中。湖山旧业书连屋，江海狂歌剑倚空。可怪流年双雪鬓，相侵何事太悤悤。
暇日命仆于盆池养鱼瓦缶种谷以观生意
作者：于谦
朝代：明

盆池养鱼缶种谷，鱼自悠然谷还绿。缶中生意亦流通，盆池江湖非局促。乾坤二气夲无私，高下洪纤均化育。放鱼入海化为龙，移谷在地收万钟。龙飞九天雨万国，谷布下土苏群农。乃知此物有神化，世间大小无不容。
暑月将自太原巡汴
作者：于谦
朝代：明

三晋冲寒到，中州冒暑回。山川元不改，节候自相催。绿树连天暗，红葵向日开。太行云缥缈，搔首意徘徊。
暮春
作者：于谦
朝代：明

槐柳拂云长，清阴覆短墙。群芳俱落尽，祗有菜花黄。
暮春后归兴
作者：于谦
朝代：明

雨洗乾坤净，群峰露翠微。水清鱼自见，花谢蝶还稀。零落惊春暮，蹉跎与愿违。耳边山鸟语，劝我不如归。
暮春客途即景
作者：于谦
朝代：明

雨中红绽桃千树，风外青摇柳万条。借问春光谁管领，一双蝴蝶过溪桥。
暮春小雨
作者：于谦
朝代：明

霏霏小雨不沾衣，细逐斜风密又稀。好湿香尘沾柳絮，莫教零乱送春归。
暮春小雨
作者：于谦
朝代：明

霏霏小雨不沾衣，细逐斜风密又稀。好湿香尘粘柳絮，莫教零落送春归。
暮春遇雨
作者：于谦
朝代：明

暖风吹雨浥轻尘，满地飞花断送春。莫上高楼凝望眼，天涯芳草正愁人。
暮景
作者：于谦
朝代：明

怪底东风恶，寒威透客衣。捲帘云接地，撩乱雪花飞。
暮秋感怀
作者：于谦
朝代：明
体裁：诗

重阳节后北风多，景物萧条可奈何。叶带寒声风外落，雁随霜信月中过。愁来万事纷如结，老去孤忠耿不磨。偷得浮生片时暇，凭阑搔首且吟哦。
望雨
作者：于谦
朝代：明

赤日行空暑气浮，炎风簸土几时休。云霓久渴斯民望，廊庙当分圣主忧。旱魃剿除消沴气，神龙鼓舞起灵湫。挽将天上银河水，散作甘霖润九州。
望雨无寐晓起偶题
作者：于谦
朝代：明

闻鸡推枕起，曙色渐分明。树映旌旗影，风传鼓角声。云霓常在望，天地岂无情。坐待甘霖降，群黎各遂生。
村舍桃花
作者：于谦
朝代：明

野水萦纡石径斜，荜门蓬户两三家。短墙不解遮春意，露出绯桃半树花。
村舍耕夫
作者：于谦
朝代：明

倚门皓首老耕夫，辛苦年年叹未苏。桩木运来桑柘尽，民丁抽后子孙无。典馀田宅因供役，卖绝鸡豚为了逋。安得岁丰输赋蚤，免教俗吏横催租。
杨花曲
作者：于谦
朝代：明

垂杨飞白花，飘飘万里去。多情蜂蝶乱追随，不问依栖向何处。人生漂泊无定踪，一似杨花趁暖风。今朝马足西边去，明日车轮又向东。可怜不识归来路，一去江山千万重。杨花本是无情物，懊恼人生在客中。
栖霞亭卷二首
作者：于谦
朝代：明

丹成随处是仙家，何必蟠桃万树花。叠膝茅亭心似水，流光满目绚丹霞。餐霞服日总虚传，识得栖真始是仙。独拥蒲团亭上坐，凝神遥在五云边。
栖霞亭卷二首·其一
作者：于谦
朝代：明

丹成随处是仙家，何必蟠桃万树花。叠膝茅亭心似水，流光满目绚丹霞。
栖霞亭卷二首·其二
作者：于谦
朝代：明

餐霞服日总虚传，识得栖真始是仙。独拥蒲团亭上坐，凝神遥在五云边。
梁园
作者：于谦
朝代：明

自古梁园佳丽地，于今寂寞减繁华。日长野店闻啼鸟，春暮山城见落花。绿柳两行侵洛远，黄河一带入淮赊。欲将尊酒舒高兴，锦帐风流愧党家。
梅花图为严宪副题
作者：于谦
朝代：明

我家住在西湖曲，种得梅花绕茅屋。雪消风暖花正开，千树珑璁缀香玉。有时抱琴花下弹，有时展易花前读。浩然清气满乾坤，坐觉心胸绝尘俗。一从游宦来京师，几度梅花入梦思。为君展卷题诗处，还忆开窗对月时。醉墨淋漓染毫素，笔底生春若神助。调羹鼎鼐愧无功，何时却踏西湖路。
梦中作
作者：于谦
朝代：明

青鸾稳驾紫云车，天上归来月欲斜。吹断玉笙人去远，瑶池开遍碧桃花。
横望巡检司
作者：于谦
朝代：明

独倚危谯拭远眸，青山环合白云浮。孤标中断分南北，半是覃怀半泽州。
次日阴云密布不雨复散
作者：于谦
朝代：明

泼墨浓云布，漫空雨意悬。斯须露红日，依旧睹青天。祈祷知何益，焦枯亦可怜。菲才膺重寄，值此更悽然。
欲登楼未果先赋一律以见意
作者：于谦
朝代：明

红叶黄花殿晚秋，碧云青嶂倚南楼。江湖汗漫迷归路，草木萧条动客愁。一自衣冠辞凤阙，几番风雪拥貂裘。中州不尽登临兴，欲上层霄豁远眸。
残春漫书
作者：于谦
朝代：明

借问春归何处所，天涯芳草路茫茫。杨花不解留春住，空逐东风上下狂。
水村
作者：于谦
朝代：明

茅屋三椽徬浅沙，门前蒲柳绿交加。凫鹥并宿藏荷叶，蛱蝶双飞绕菜花。甘雨一犁滋谷麦，轻烟数里接桑麻。晚风天际孤帆客，舣棹来寻卖酒家。
汝宁怀古
作者：于谦
朝代：明

鹅鸭池荒蔓草生，沙河如带绕孤城。平淮事业谁能继，抚景令人恨不平。
池边散步
作者：于谦
朝代：明

临流树影半欹斜，晴波滉漾走金蛇。帘前燕子掠飞蝶，池面鱼儿吹柳花。游丝牵风白日静，落红满地青春赊。数声啼鸟助幽兴，门巷彷佛山人家。
汴城八景 其一 艮岳晴云
作者：于谦
朝代：明

群峰屹立镇中州，绝顶云閒宿雨收。霞彩映红开霁景，天光澄碧湛高秋。清阴每逐珠帘捲，佳气常依綵仗浮。四海承平藩府乐，不妨吟咏日登楼。
汴城八景 其七 吹台秋雨
作者：于谦
朝代：明

郡城东畔古台荒，风雨潇潇送晚凉。叆叇山川迷远近，高低禾黍坠青黄。冲开暮霭帆来重，叫破愁云雁过忙。携酒登高应有约，莫教冷落妒重阳。
汴城八景 其三 开宝晨钟
作者：于谦
朝代：明

日入斜窗晓气清，化王宫殿梵钟鸣。惊回梦幻知谁扣，送尽年华是此声。地吼鲸鲵僧出定，路填车马客登程。翻思待漏金门下，正拟封章达圣明。
汴城八景 其二 大河春浪
作者：于谦
朝代：明

冰泮洪河春意深，桃花新涨涌千寻。凌波钓艇纶竿湿，近水人家树木阴。危岸堕沙沉鸟迹，长风鼓浪听龙吟。临流自得沧浪趣，一曲高歌绝赏音。
汴城八景 其五 金梁晓月
作者：于谦
朝代：明

金梁迢递接西城，晓骑腾腾踏月明。素魄随人如有意，馀光伴影最多情。尘昏宝镜轮蹄动，树堕冰轮鸟雀惊。却忆彤庭朝谒处，几番拥笏候鸡鸣。
汴城八景 其八 百冈冬雪
作者：于谦
朝代：明

冻合长河岁暮天，喜看三白兆丰年。东风柳絮沾衣袂，夜月芦花覆钓船。爱客不愁添酒兴，摽梅何必耸吟肩。梁园词赋应堪羡，赢得新诗入管弦。
汴城八景 其六 资圣薰风
作者：于谦
朝代：明

杰阁凌空岁月深，公馀乘兴一登临。偏宜殿角凉飔细，不受人间热恼侵。却扇顿忘三伏暑，阜财还忆五弦琴。清心最是檐前铎，响落层霄杂梵音。
汴城八景 其四 夷山夕照
作者：于谦
朝代：明

不用携壶上翠微，夷山相对伴馀晖。疏林返照牛羊下，远树斜明鸟雀归。僧逐暮钟还宝地，客寻旅馆扣柴扉。壮怀未尽登临兴，一任西风振锦衣。
汴城八景·艮岳晴云
作者：于谦
朝代：明

群峰屹立镇中州，绝顶云閒宿雨收。霞彩映红开霁景，天光澄碧湛高秋。清阴每逐珠帘捲，佳气常依綵仗浮。四海承平藩府乐，不妨吟咏日登楼。冰泮洪河春意深，桃花新涨涌千寻。凌波钓艇纶竿湿，近水人家树木阴。危岸堕沙沉鸟迹，长风鼓浪听龙吟。临流自得沧浪趣，一曲高歌绝赏音。日入斜窗晓气清，化王宫殿梵钟鸣。惊回梦幻知谁扣，送尽年华是此声。地吼鲸鲵僧出定，路填车马客登程。翻思待漏金门下，正拟封章达圣明。不用携壶上翠微，夷山相对伴馀晖。疏林返照牛羊下，远树斜明鸟雀归。僧逐暮钟还宝地，客寻旅馆扣柴扉。壮怀未尽登临兴，一任西风振锦衣。金梁迢递接西城，晓骑腾腾踏月明。素魄随人如有意，馀光伴影最多情。尘昏宝镜轮蹄动，树堕冰轮鸟雀惊。却忆彤庭朝谒处，几番拥笏候鸡鸣。杰阁凌空岁月深，公馀乘兴一登临。偏宜殿角凉飔细，不受人间热恼侵。却扇顿忘三伏暑，阜财还忆五弦琴。清心最是檐前铎，响落层霄杂梵音。郡城东畔古台荒，风雨潇潇送晚凉。叆叇山川迷远近，高低禾黍坠青黄。冲开暮霭帆来重，叫破愁云雁过忙。携酒登高应有约，莫教冷落妒重阳。冻合长河岁暮天，喜看三白兆丰年。东风柳絮沾衣袂，夜月芦花覆钓船。爱客不愁添酒兴，摽梅何必耸吟肩。梁园词赋应堪羡，赢得新诗入管弦。
沛县歌风台
作者：于谦
朝代：明

荒台遗址尚嵯峨，过客经游感慨多。逐鹿未倾秦社稷，斩蛇先定汉山河。功臣累见收封爵，猛士谁能为执戈。父老尚知千古事，岂宜重问大风歌。
济宁道徬古冢
作者：于谦
朝代：明

伊人埋骨已多年，三尺荒丘圮路边。野鸟凄凉啼落日，石麟颠倒卧寒烟。良平计策今安在，房杜功名亦偶然。吊古欲询何代客，断碑零落独堪怜。
清化镇道中
作者：于谦
朝代：明

琅玕深处翠阴凉，绿树人家水绕墙。宿雨润含畦麦秀，南风吹送野花香。行人指顾青山远，驻马徘徊白昼长。景物虽同民俗异，不胜三叹忆吾乡。
清明感兴
作者：于谦
朝代：明

宦游无定踪，飘飘任南北。今年在并州，邂逅过寒食。花枝红欲燃，草色翠如织。群鸟鸣閒庭，喧啾竞朝夕。飞絮随东风，轻盈粘几席。而我与春光，相看俱是客。春归已有期，我归应未得。对景不成欢，喟然长太息。太息复何为，挥毫题素壁。
清明日戏题
作者：于谦
朝代：明

才看花满枝，又见花零落。春光不自留，莫怪东风恶。
清源分司林檎去时始见开花自平阳还则结实久矣因成二十字
作者：于谦
朝代：明

去时树开花，来时花结子。如何马上人，来往只如此。
清源分司林檎花
作者：于谦
朝代：明

茏葱一树玉生香，半露晴梢出短墙。冷淡不关蜂蝶梦，可能无语怨韶光。
清秋述怀倒前韵三首
作者：于谦
朝代：明

老态潜从鬓里占，几番览镜立脩檐。仕途无愧甘清白，世味何须论苦甜。晚谷迎风青穗舞，嘉蔬出土翠茎纤。壮怀不逐秋容变，一任萧萧雨满帘。午漏还从日影占，鸡声远唱出茅檐。鸟啼脩竹人初静，门掩閒斋睡正甜。客底齑盐甘澹泊，诗中锦绣斗秾纤。凤仙零落西风急，红雨霏霏乱入帘。黄甲声名旧日占，谁论寸晷与风檐。鬓随金井梧桐老，梦忆红绫饼餤甜。巨浪排空银阙涌，远山过两翠眉纤。秋光惹动思乡意，一度登楼一捲帘。
清秋述怀倒前韵三首·其一
作者：于谦
朝代：明

老态潜从鬓里占，几番览镜立脩檐。仕途无愧甘清白，世味何须论苦甜。晚谷迎风青穗舞，嘉蔬出土翠茎纤。壮怀不逐秋容变，一任萧萧雨满帘。
清秋述怀倒前韵三首·其三
作者：于谦
朝代：明

黄甲声名旧日占，谁论寸晷与风檐。鬓随金井梧桐老，梦忆红绫饼餤甜。巨浪排空银阙涌，远山过两翠眉纤。秋光惹动思乡意，一度登楼一捲帘。
清秋述怀倒前韵三首·其二
作者：于谦
朝代：明

午漏还从日影占，鸡声远唱出茅檐。鸟啼脩竹人初静，门掩閒斋睡正甜。客底齑盐甘澹泊，诗中锦绣斗秾纤。凤仙零落西风急，红雨霏霏乱入帘。
渊明像
作者：于谦
朝代：明

杖屦逍遥五柳庄，一辞独擅晋文章。黄花本是无情物，也共先生晚节香。
渔
作者：于谦
朝代：明

随分生涯一叶舟，利名不到钓竿头。桃香浪暖三春雨，木落江空万顷秋。渭水西风吹鹤发，严滩孤月照羊裘。悠悠往事何须问，酒美鱼鲜醉即休。
渔父辞
作者：于谦
朝代：明

水深得鱼多，水浅得鱼少。人间径路漫崎岖，天际烟波长浩渺。山妻稚子幸团圆，百岁生涯共一船。收纶罢钓晚风前，杨柳穿鱼当酒钱。酒酣日暮船头宿，醒看江水捧团玉。浩歌一曲写幽情，欸乃声中山水绿。山水绿，快我心。船头有鱼可换酒，莫管兴亡与古今。
游春
作者：于谦
朝代：明

满路香尘起，寻春思欲迷。树晴莺出谷，溪暖燕衔泥。玉勒嘶芳草，青楼瞰大堤。风光无限好，都在画桥西。
游春曲
作者：于谦
朝代：明

垂杨拂地如青丝，轻盈不奈东风吹。马上谁家游侠儿，雕鞍玉勒黄金羁。张弓放弹如星驰，正中流莺落树枝。众中大笑称绝奇，扬鞭走马当路岐。忽闻鞦韆笑语嬉，隔墙伫立情如痴。墙里佳人颦黛眉，留情不语知伊谁。分明相望不相知，恨无羽翼通佳期。夕阳啼鸟催分离，可怜两地空相思。
漫题屋壁
作者：于谦
朝代：明

卜得幽居好，秋来景倍佳。堂虚先得月，城近每闻笳。雨洗苍梧叶，风吹白藕花。门前无列戟，错认野人家。
独坐
作者：于谦
朝代：明

焚香坐一室，驰心向万里。有官脩其职，展转安得已。
独酌
作者：于谦
朝代：明

东风昨夜吹芳草，绿渐成阴红渐老。庭前无数落来花，分付家童莫轻扫。开樽独酌向花前，仰面歌呼声彻天。花残自有重开日，人老何由更少年。醉看明月照华颠，还把落花铺地眠。床头贮酒三百斛，囊底萧条无一钱。看花对酒且自乐，一任春归啼杜鹃。
王一宁学士哀挽
作者：于谦
朝代：明

内相方承宠渥新，那堪鵩鸟集承尘。文章功业成千古，台阁丝纶少一人。慷慨谁论天下事，凄凉空忆梦中身。向时谈笑皆陈迹，惟有临风泪满巾。
王大参以春景诸作见遗赋此以答
作者：于谦
朝代：明

乌府联镳忆旧游，新诗慰我客边愁。胸中生意由天造，笔底行云似水流。清唳喜闻空外鹤，浮名笑破水中沤。何时共遂归田计，千里邮筒迭唱酬。
用秋夜睡醒韵
作者：于谦
朝代：明

尽日西风不捲帘，轻阴无奈两廉纤。莲含碧实心应苦，瓜熟红瓤味正甜。夜半关情蛩近户，昼长乞食鸟窥檐。两藩弭节欣无恙，进退行藏岂用占。
田舍翁
作者：于谦
朝代：明

田舍翁，老更勤，种田何曾辞苦辛。鸡皮鹤发十指秃，日向田间耕且斸。雨旸时若得秋成，敢望肥甘充口腹。但愿公家无负租，免使儿孙受凌辱。吏不敲门犬不惊，老稚团圞贫亦足。可怜憔悴百年身，暮暮朝朝一盂粥。田舍翁，君莫欺。暗中朘剥民膏脂，人虽不语天自知。
留别高佥宪
作者：于谦
朝代：明

斯文骨肉最相亲，况复比邻唱和频。淡薄年来轻世味，绸缪日久见天真。一鞭行色青山暮，两地离情白发新。马上思君重回首，落花芳草不胜春。
病猿
作者：于谦
朝代：明

锁向虚廊不自由，倦舒双臂懒抬头。巴山梦断霜华冷，梅岭情牵树影秋。入定老僧心暂释，感时迁客泪初收。高门广厦多豪富，未必闻声便有愁。
病起登楼
作者：于谦
朝代：明

晚来扶病强登楼，迢递山川入远眸。紫塞接连沙漠去，黄河还绕郡城流。天涯芳草重重恨，风外飞花点点愁。往事惊心如梦寐，几回翘首望神州。
登太行思亲
作者：于谦
朝代：明

马足车尘不暂閒，一年两度太行山。庭闱缥缈孤云下，游子思亲几日还。
登星轺驿楼
作者：于谦
朝代：明
体裁：七言律诗

驿楼高架与云齐，晓日登临思不迷。捲幕全无三伏暑，凭阑转觉众山低。閒花故向吟边落，野鸟偏于静处啼。十六年来成一梦，后人谁为继新题。
登楼书兴
作者：于谦
朝代：明

公暇登楼立彩旃，客怀抚景倍凄然。千家绿树苍烟外，数点青山落照边。暮景侵寻欺病骨，秋霜容易上华颠。自知不是经纶手，附郭须营二顷田。
登楼感怀
作者：于谦
朝代：明

晚来无事漫登楼，曲曲栏干总是愁。渺渺乡关何日到，茫茫天地此生浮。太行有路东西去，汾水无情日夜流。华发苍颜成底事，可能辜负钓鱼舟。
盘陀驿道中
作者：于谦
朝代：明

群峰尽处是盘陀，小径纡回乱石多。风约閒云难作雨，渠分流水不成河。门开野店群鸡唱，花发春山百鸟歌。一段好怀无著处，令人对景费吟哦。
直庐岁暮
作者：于谦
朝代：明

直庐萧索度残年，静夜焚香思悄然。市远不知沽酒价，庭空惟见煮茶烟。风穿疏牖银灯暗，月转高城玉漏传。归兴渐随生意动，昨宵清梦绕林泉。
眼前花
作者：于谦
朝代：明

昨日看花开，今朝看花落。花开花落两无情，莫怪夜来风雨恶人生。一似雨中花，老少须臾莫怨嗟。昨日朱颜生绿醑，今朝白发映乌纱。看花对酒宁辞醉，醒后还投卖酒家。君不见，眼前花。
石灰吟
作者：于谦
朝代：明

千锤万凿出深山，烈火焚烧若等闲。
粉骨碎身全不怕，要留清白在人间。
石灰吟
作者：于谦
朝代：明

千锤万凿出深山，烈火焚烧若等闲。粉骨碎身全不怕，要留清白在人间。（一作：千锤万击出深山/千鎚万击出深山）（一作：粉骨碎身全不惜/粉身碎骨浑不怕/粉身碎骨全不怕）
石灰吟
作者：于谦
朝代：明
体裁：诗

千锤万凿出深山，烈火焚烧若等闲。
粉骨碎身浑不怕，要留清白在人间。
示冕
作者：于谦
朝代：明

阿冕今年已十三，耳边垂发绿鬖鬖。好亲灯火研经史，勤向庭闱奉旨甘。衔命年年巡塞北，思亲夜夜梦江南。题诗寄汝非无意，莫负青春取自惭。
祈雨蔬食
作者：于谦
朝代：明

苜蓿盘中意味长，经旬不近酒杯香。亦知厚禄惭司马，且守清斋学太常。客底情怀空抑郁，冥中感应岂微茫。黄齑百瓮皆前定，助我平生铁石肠。
离京
作者：于谦
朝代：明

亲朋且莫唱离歌，垂老其如远别何。白发渐从愁里长，青春半向客中过。山寒日落人烟少，月冷江空雁阵多。今夜客窗孤枕上，可能无梦到銮坡。
秋光
作者：于谦
朝代：明

秋水无痕彻底清，秋山如画更分明。雁鸿影里云连塞，砧杵声中月满城。映日丹枫辉锦树，傲霜黄菊绽金英。不须频上高楼望，此景由来恼客情。
秋兴四首
作者：于谦
朝代：明

一夜西风动远林，满襟凉意觉萧森。莲愁野渚消红晕，树老閒庭减绿阴。镜里霜华添客鬓，阶前雨点碎乡心。楼头思妇关情切，半壁残镫几杵砧。西风一夜动关山，秋意萧森入梦间。雁阵不冲愁思断，砧声偏与客情关。故园黄菊催归兴，老圃丹枫映醉颜。脩竹苦遭窗外雨，朝来也作泪痕斑。莫向樽前笑白头，异乡景物不胜秋。露寒金井梧桐老，水冷银塘菡萏愁。落日平沙迷宿雁，西风远浪起眠鸥。无端砧杵惊残梦，未到江南第一州。万宝初成敛化功，眼看秋色有无中。开残篱菊侵晨雨，落尽庭梧昨夜风。野草忽从霜后白，江枫故向日边红。芦花两岸沧江阔，管领烟波属钓翁。
秋兴四首·其一
作者：于谦
朝代：明

一夜西风动远林，满襟凉意觉萧森。莲愁野渚消红晕，树老閒庭减绿阴。镜里霜华添客鬓，阶前雨点碎乡心。楼头思妇关情切，半壁残镫几杵砧。
秋兴四首·其三
作者：于谦
朝代：明

莫向樽前笑白头，异乡景物不胜秋。露寒金井梧桐老，水冷银塘菡萏愁。落日平沙迷宿雁，西风远浪起眠鸥。无端砧杵惊残梦，未到江南第一州。
秋兴四首·其二
作者：于谦
朝代：明

西风一夜动关山，秋意萧森入梦间。雁阵不冲愁思断，砧声偏与客情关。故园黄菊催归兴，老圃丹枫映醉颜。脩竹苦遭窗外雨，朝来也作泪痕斑。
秋兴四首·其四
作者：于谦
朝代：明

万宝初成敛化功，眼看秋色有无中。开残篱菊侵晨雨，落尽庭梧昨夜风。野草忽从霜后白，江枫故向日边红。芦花两岸沧江阔，管领烟波属钓翁。
秋兴用陈绣衣韵
作者：于谦
朝代：明

黄鹄摩云壮气增，青虹贯斗剑光腾。半生出处惭无补，一代经纶学未能。指下徽音弹夜月，笔端草圣袅秋藤。西风不尽思乡意，回首天涯忆旧朋。
秋声
作者：于谦
朝代：明

月淡星疏夜气清，忽闻何处动商声。初疑风雨冲愁至，复讶波涛入梦惊。寥泬似随征雁叫，凄凉如和草虫鸣。不须更读欧阳赋，感慨令人白发生。
秋夜
作者：于谦
朝代：明

戍鼓声传夜未央，松阴满地露华凉。苦吟不觉银灯烬，无寐偏惊玉漏长。风静半空闻过雁，堂虚四壁听啼螀。壮怀不任秋凌逼，起向瑶阶步月光。
秋夜归兴
作者：于谦
朝代：明

华月行空流素光，星辰隐隐动寒芒。烟销宝篆金垆冷，水咽铜壶玉漏长。望断乡书无过雁，牵成离恨有啼螀。敝庐只在吴江上，莼菜鲈鱼入梦香。
秋夜独坐复倒用酒醒感怀韵东陈绣衣
作者：于谦
朝代：明

冠中白发映朝簪，马首关山北又南。鱼雁乡书淹岁月，莼鲈归兴动江潭。堂堂宦业鹏程远，碌碌浮生蚁战酣。烟寺昏钟犹在耳，鸡声已报五更三。
秋夜独酌
作者：于谦
朝代：明

银烛金樽映画屏，消愁聊借酒为名。醉来却喜朱颜在，畏老犹嫌白发生。无客可邀惟对影，有镫相伴最关情。馀酲未解不成寐，起向瑶阶月下明。
秋夜睡醒偶赋
作者：于谦
朝代：明

风送新秋爽入帘，楼头初月正纤纤。三杯上脸成红软，一枕忘情到黑甜。清露凝晖沾宿草，明河倒影挂脩檐。客窗又动乡关念，却把灯花仔细占。
秋夜赏月
作者：于谦
朝代：明

风清月白水无波，不饮其如良夜何。美酒千钟舒逸兴，洞箫一曲和高歌。香浮绮席飘丹桂，影落金杯浥素娥。沉醉却疑霄汉近，乘槎直欲泛银河。
秋峰
作者：于谦
朝代：明

浮云散尽雨初晴，天际群峰削不成。万朵芙蓉相掩映，九华仙掌自分明。幽崖树色经霜古，绝顶松涛入夜惊。日暮南楼增爽气，可能相对豁吟情。
秋意
作者：于谦
朝代：明

池上秋风起，池中秋水凉。芙蓉好颜色，可惜不禁霜。
秋意
作者：于谦
朝代：明

溽暑随风散，微凉趁雨生。萧萧树头叶，已解作秋声。
秋日即事
作者：于谦
朝代：明

风静林塘好，波光一鉴开。金鱼穿绿藻，翠竹映苍苔。幽草锄还长，驯禽去复来。时清公事简，冠盖日徘徊。
秋日移菊
作者：于谦
朝代：明

分得东篱雨后花，呼童栽近小窗纱。引泉灌溉滋新壤，剖竹编围护嫩芽。自许琴樽相调笑，何须蜂蝶乱交加。杜门不纳王弘酒，还胜柴桑处士家。
秋日述怀
作者：于谦
朝代：明

塞垣霜信早，北雁往南飞。水冷莲房老，林疏木叶稀。有官居鼎鼐，无地觅庭闱。何限关心事，临风一叹欷。
秋晚即景
作者：于谦
朝代：明

猎猎西风捲客衣，茫茫衰草澹斜晖。山横暮霭牛羊下，树带寒烟鸟雀归。几杵疏钟鸣梵宇，一村镫火掩柴扉。林梢喜见初生月，照我骖騑下翠微。
秋晚山行
作者：于谦
朝代：明

日落千山暝，风高万木凋。深沟通曲径，独木架危桥。客路空迢递，离情转寂寥。驿楼看渐近，时听马萧萧。
秋晚行山西道中
作者：于谦
朝代：明

暮云收尽雨初晴，马首关山路几程。落日旌旗迎使节，西风鼓角动边城。溪流清见行人影，霜信寒催过雁声。最喜田家生事足，村村笑语乐秋成。
秋暮汴中述怀
作者：于谦
朝代：明

汴城秋节暮，候馆客愁新。京国驰情久，家山入梦频。塞鸿愁月夜，篱菊惨霜晨。借问归何日，浮名绊此身。
秋月
作者：于谦
朝代：明

冰轮涌出海东头，光映珠帘不上钩。丹桂婆娑微有影，璚楼高爽不胜秋。空遗灵兔千年药，不尽姮娥万古愁。时缺时圆成底事，金樽有酒且相酬。
秋林
作者：于谦
朝代：明

一簇高低近翠微，碧云红树静依依。枝垂硕果霜初落，鸟露危巢叶渐稀。僧寺楼台临竹坞，人家烟火隔柴扉。半竿落日斜明处，又见松头一鹤归。
秋波
作者：于谦
朝代：明

雨足江湖水色新，碧琉璃滑净无尘。潮回万顷铺平縠，风过千层簇细鳞。野鹭沙鸥争出没，白蘋红蓼倩精神。个中浩荡无穷趣，都属中流举钓人。
秋花
作者：于谦
朝代：明

几朵亭亭靓晚芳，无端浅碧间轻黄。山墙零露开时好，野馆临风嗅处香。冷艳不同桃李笑，幽情肯惹蝶蜂忙。霜禽错恨韶光晚，碎语枝头怨夕阳。
秋闺
作者：于谦
朝代：明
体裁：五言绝句

深闺夜胜年，刀尺如冰冷。缝纫不成眠，辘轳响金井。
秋闺二首
作者：于谦
朝代：明

散步瑶阶下，庭空不见人。回头顾明月，惟有影随身。莫向池边去，芙蓉花正开。近来憔悴甚，应是被风猜。
秋闺二首·其一
作者：于谦
朝代：明

散步瑶阶下，庭空不见人。回头顾明月，惟有影随身。
秋闺二首其二
作者：于谦
朝代：明
体裁：五言绝句

莫向池边去，芙蓉花正开。近来憔悴甚，应是被风猜。
秋风
作者：于谦
朝代：明

萧萧入夜动清商，披拂园林草木黄。快意扫除天下热，可人吹送枕边凉。荻花枫叶愁江渚，莼菜鲈鱼忆故乡。万里碧天云散尽，冲开征雁不成行。
秋鸿
作者：于谦
朝代：明

相呼相唤过南楼，叫破江南万里秋。有足不传云外信，无端偏惹客中愁。影横斜月天连塞，梦绕黄芦雪覆洲。霄汉翱翔应有自，生平不为稻粱谋。
移竹
作者：于谦
朝代：明

移得琅玕近画堂，岁寒心事两相当。高枝直拟凌霄汉，劲节还期傲雪霜。夜静携琴伴幽独，昼閒移榻就清凉。明时持汝朝天去，吹向虞廷引凤凰。
立春
作者：于谦
朝代：明

击罢泥牛物候新，一鞭分与万家春。未萌草木先回润，久屈龙蛇渐觉伸。对景谩倾银瓮酒，看花遥想玉京人。东郊明日迎阳去，蹀躞骅骝踏软尘。
立春后寒甚二首
作者：于谦
朝代：明

朔吹号寒激箭锋，初春凛凛似严冬。层冰未泮江头水，积雪还迷天外峰。閒对青铜搔白发，却思金屋赐黄封。关情最是庭前柳，翠黛含颦恨几重。坐拥红炉尚怯寒，边城况是铁衣单。营中午夜犹传箭，马上通宵不解鞍。主将拥麾方得意，迂儒抚剑谩兴叹。东风早解黄河冻，春满乾坤万姓安。
立春后寒甚二首·其一
作者：于谦
朝代：明

朔吹号寒激箭锋，初春凛凛似严冬。层冰未泮江头水，积雪还迷天外峰。閒对青铜搔白发，却思金屋赐黄封。关情最是庭前柳，翠黛含颦恨几重。
立春后寒甚二首·其二
作者：于谦
朝代：明

坐拥红炉尚怯寒，边城况是铁衣单。营中午夜犹传箭，马上通宵不解鞍。主将拥麾方得意，迂儒抚剑谩兴叹。东风早解黄河冻，春满乾坤万姓安。
立春日感怀
作者：于谦
朝代：明
体裁：诗

年去年来白发新，匆匆马上又逢春。
关河底事空留客，岁月无情不贷人。
一寸丹心图报国，两行清泪为思亲。
孤怀激烈难消遣，谩把金盘簇五辛。
立春日感怀
作者：于谦
朝代：明

年去年来白发新，匆匆马上又逢春。关河底事空留客？岁月无情不贷人。一寸丹心图报国，两行清泪为思亲。孤怀激烈难消遣，漫把金盘簇五辛。
立春日感怀
作者：于谦
朝代：明

年去年来白发新，悤悤马上又逢春。关河底事空留客，岁月无情不贷人。一寸丹心图报国，两行清泪为思亲。孤怀激烈难消遣，谩把金盘簇五辛。
纪梦中作
作者：于谦
朝代：明

判袂不辞难，出门山更山。来年二三月，伫听凯歌还。
绛州分司谩兴
作者：于谦
朝代：明

高居远尘世，嘉木结繁阴。叶密藏山果，池清立水禽。帘垂花隔户，石迸笋穿林。镇日看书坐，翛然解俗襟。
耕
作者：于谦
朝代：明

清时幸作太平民，绕屋田园未是贫。数口生涯资五谷，一年辛苦在三春。生憎稚子扶犁懒，最爱山妻馈饷频。衣食不亏租赋给，幡然何必慕耕莘。
胆瓶梅
作者：于谦
朝代：明

数点枝头雪，分明露化工。恐教尘土涴，移入玉壶中。
腊月二十四夜口号
作者：于谦
朝代：明

金炉银烛夜生春，爆竹声催节候新。自笑中年强随俗，买饧裂纸祀厨神。
自叹
作者：于谦
朝代：明

平生糟粕数行书，潦倒真成一腐儒。天外冥鸿何缥缈，雪中孤鹤太清癯。聪明不及顽如旧，少壮无能老更迂。览镜自惊还自叹，又添几缕白髭须。
自叹
作者：于谦
朝代：明

我生四十馀，已作十年客。百岁能几何，少壮难再得。今朝太行南，明日太行北。风雪敝貂裘，尘沙暗金勒。寒暑互侵凌，凋我好颜色。齿牙渐摇脱，须发日以白。位重才不充，况此迟暮迫。为上乏勋劳，为下无德泽。揣分宜退休，非惟慕奇特。蚤赋归去来，庶免清议责。
自叹
作者：于谦
朝代：明

白发太无情，年来次第生。官清存晚节，才薄负虚名。秋雨黄河水，春风碗子城。巡行知几度，候吏厌逢迎。
自叹
作者：于谦
朝代：明

红尘踪迹厌驱驰，况复年来两鬓丝。扰扰太行南北路，不知何日是归期。
自叹
作者：于谦
朝代：明

鬓花斑白带围宽，窃禄无功久旷官。岸帻耻为寒士语，调羹不用腐儒酸。逢人只说还家好，垂老方知济世难。恋恋西湖旧风月，六桥三塔梦中看。
舟中
作者：于谦
朝代：明

远道疲鞍马，舟行得暂閒。推篷看风景，祗见太行山。
舟中漫兴
作者：于谦
朝代：明

一叶扁舟驾顺风，黄河九曲路西东。沙鸥野鹭飞翔远，岸草汀花点缀同。望断归心帆影里，惊回乡梦橹声中。推篷独坐无馀事，祗有吟哦兴不穷。
节妇吟
作者：于谦
朝代：明

凄凉复凄凉，世间好事难久长。月圆无奈阴云蔽，花发愁看风雨狂。良人恩爱中道绝，秋月春花空断肠。空断肠，心不移，玉洁冰清天自知。翁姑老病儿娇痴，萧然四壁无遗赀。辛勤纺绩事家业，暮暮朝朝颦黛眉。但愿翁姑无恙儿成立，独抱穷愁甘受饥。甘受饥，泪成血。九原无路见良人，纵有衷情向谁说。
苏李泣别图
作者：于谦
朝代：明

啮雪吞毡瀚海头，节旄落尽恨悠悠。孤臣不为一身惜，降将应怀万古羞。绝塞旅魂惊永夜，秦关归兴动高秋。表忠麟阁图形像，未数当年博陆侯。
荒村
作者：于谦
朝代：明

村落甚荒凉，年年苦旱蝗。老翁佣纳债，稚子卖输粮。壁破风生屋，梁颓月堕床。那知官府内，不肯报灾伤。
荒村
作者：于谦
朝代：明

村落甚荒凉，年年苦旱蝗。老翁佣纳债，稚子卖输粮。壁破风生屋，梁颓月堕床。那知牧民者，不肯报灾伤。
落花
作者：于谦
朝代：明

半随流水半随尘，断送韶光恼杀人。蜂蝶有情悲寂寞，园林无处觅精神。眼前红雨飘零尽，阶下苍苔点缀新。分付家童莫轻扫，醉眠还胜锦为茵。
落花
作者：于谦
朝代：明

春来又春去，花落复花开。老少寻常事，何须废酒杯。
落花吟
作者：于谦
朝代：明

东风吹落花，点点依芳草。多情还似未开时，分付家僮莫轻埽。埽却明朝又落来，来年依旧见花开。莫因开落分忧喜，且向花前饮一杯。
落花吟
作者：于谦
朝代：明

昨日花开树头红，今日花落树头空。花开花落寻常事，未必皆因一夜风。人生为乐须少年，老后看花亦可怜。典衣沽酒花前饮，醉扫落花铺地眠。风吹花落依芳草，翠点胭脂颜色好。韶光有限蝶空忙，岁月无情人自老。眼看春尽为花愁，可惜朱颜变白头。莫遣花飞江上去，残红易逐水东流。
落花吟
作者：于谦
朝代：明

昨日花开树头红，今日花落树头空。花开花落寻常事，未必皆因一夜风。人生行乐须少年，老去看花亦可怜。典衣沽酒花前饮，醉扫落花铺地眠。风吹花落依芳草，翠点胭脂颜色好。韶光有限蝶空忙，岁月无情人自老。眼看春尽为花愁，可惜朱颜变白头。莫遣花飞江上去，残红易逐水东流。
薇垣春晓为山西王大参赋
作者：于谦
朝代：明

漏渴铜龙报晓衙，月钩犹在紫薇花。分藩任重数千里，化笔春回百万家。香爇雕盘笼睡鸭，镫辉青琐散栖鸦。相看旦气清如水，坐待金乌出海霞。
蚤春即景
作者：于谦
朝代：明

弱柳千条拂地垂，向阳亭馆日迟迟。杏花最得春光蚤，屋角斜横四五枝。
蚤春登楼遣兴
作者：于谦
朝代：明

千条柳线织春愁，不放韶光入画楼。远塞天低云漠漠，长河风静水悠悠。十年客路双蓬鬓，万里归心一叶舟。南北往来成底事，此身无恙任沉浮。
见新月感怀
作者：于谦
朝代：明

新月似银钩，弯弯挂客愁。相思万里外，薄暮倚层楼。
见白发偶题
作者：于谦
朝代：明

世间白发最无情，才近中年次第生。碌碌俄惊四十载，萧萧初见两三茎。黄花晚节依然好，金液还丹岂易成。贪得由来戒迟暮，何须辛苦事功名。
观书
作者：于谦
朝代：明
体裁：诗

书卷多情似故人，晨昏忧乐每相亲。眼前直下三千字，胸次全无一点尘。活水源流随处满，东风花柳逐时新。金鞍玉勒寻芳客，未信我庐别有春。
观书
作者：于谦
朝代：明

书卷多情似故人，晨昏忧乐每相亲。眼前直下三行字，胸次全无一点尘。活水源流随处满，东风花柳逐时新。金鞍玉马寻芳客，未信吾庐别有春。
观登科录感兴
作者：于谦
朝代：明

圣主垂衣御九重，群贤汇进万方同。文明启运天垂象，豪杰乘时气吐虹。柳汁染衣新样绿，花枝映面醉颜红。当年我亦曾遭际，涂抹于今避下风。
许昌怀古
作者：于谦
朝代：明

远树孤城认许昌，偶因风景叹兴亡。群心本未忘刘氏，九锡何须假魏王。满地烟霏山水晚，一陂秋水芰荷香。重论往事知何在，惟有穹碑对夕阳。
读参同契有感
作者：于谦
朝代：明

蓬岛瀛洲事渺茫，婴儿姹女竟分张。仙凡自古云泥隔，空读人间不死方。
读悟真篇
作者：于谦
朝代：明

金丹元只在红尘，混俗方能得至真。自是书生守名节，莫惭辜负指迷人。
读易
作者：于谦
朝代：明

太极本无形，阴阳互消长。庖牺百王先，作易原俯仰。卦画以一陈，人文日宣朗。文王系卦辞，吉凶指诸掌。周孔更发明，此道该穹壤。濂溪论理微，康节推数广。程朱述传义，明白非惚恍。半夜一声雷，千门忽然敞。月窟与天根，乘风恣来往。焚香诵韦编，悠然动遐想。
读王荆公赵清献公文集
作者：于谦
朝代：明

新法殃民众欲除，金陵强辨欲何如。等閒一语锋铓折，稷契当年岂读书。
读脩鍊书偶题
作者：于谦
朝代：明

姹女婴儿只浪传，不知何物是真铅。尘寰底处安金鼎，弱水无缘渡铁船。玉检谩藏灵宝法，紫阳空著悟真篇。死生昼夜皆常理，饥则加餐困则眠。
谷日喜晴
作者：于谦
朝代：明

谷日晴明好，丰年信可期。雪消风澹澹，天暖日迟迟。东作因时起，西成与岁宜。忧民无限意，对此暂舒眉。
豫让桥怀古
作者：于谦
朝代：明

豫让桥边策马过，当年意气未消磨。人臣报主宜如此，死不成功可奈何。
贪睡
作者：于谦
朝代：明

气昏无奈困人天，才说看书便欲眠。分付家童添活火，莫教断却煮茶烟。
赋得玉泉垂虹
作者：于谦
朝代：明

巨灵劈石迸流泉，万丈虹霓著地悬。怒捲风雷趋瀚海，细分脉络贯长川。千岩溅沫云应湿，一鉴澄空月正圆。宝瓮谁能酿春酒，称觞献寿祝尧年。
赋得琼岛春云
作者：于谦
朝代：明

玉垒金城七宝台，絪缊佳气自天开。长依瑞日迎车辇，每逐仁风被草莱。轻带春阴花外度，清随曙色柳边回。广寒宫殿承恩处，曾睹龙文接上台。
赵千里田家四季图因观王金陵效白乐天何处难忘酒之作，喜其切近人情，乃亦效颦，非敢追踪前人，不过遣兴而已二首·其一
作者：于谦
朝代：明
体裁：五言律诗

何处难忘酒，隆冬客异乡。门前风凛凛，天外雪茫茫。候馆人烟少，前途道路长。此时无一盏，安得解愁肠。
路傍老叟
作者：于谦
朝代：明

路徬遗老亦堪悲，问着仓皇只泪垂。恒产卖馀无业次，比邻逃尽少亲知。衰残满冀升平日，饥困仍逢旱涝时。见说朝廷宽赈恤，也来叩首拜恩私。
过中牟鲁恭祠
作者：于谦
朝代：明

长民曾羡鲁恭贤，民物熙然各遂天。境外遗蝗徒扰扰，桑间驯雉自翩翩。闾阎风俗犹前日，史传声华纪昔年。寄语郎官勤抚字，循良衣钵要人传。
过五攒山
作者：于谦
朝代：明

五攒山下路盘旋，曲阜崇冈远接连。十里邮亭数椽屋，几家村落一丘田。林梢日没僧归寺，涧底冰消鹿饮泉。诗思多从鞍马得，骅骝不用苦加鞭。
过南阳挽孔明
作者：于谦
朝代：明

三面英雄正角持，孤臣生死系安危。大星不向营前坠，混一寰区未可知。
过夏县挽司马文正公
作者：于谦
朝代：明

破瓮机锋岂偶然，活人手段自髫年。闾阎稚子知司马，海宇群黎仰涑川。出处遂关时治乱，死生难免世推迁。苍松劲柏环祠墓，凛凛清风在目前。
过彭祖店
作者：于谦
朝代：明

年垂八百竟如何，终见浮生逐逝波。服御无人传秘诀，道徬高冢谩嵯峨。
过招抚冈
作者：于谦
朝代：明

重嘘炎烬肇中兴，此地曾经募义兵。古庙数椽谁下马，崇冈千古尚留名。飘风入树林鸦散，宿雨沾泥野草生。触景兴怀无限意，不堪回首裕州城。
过方山
作者：于谦
朝代：明

马蹄历尽万重山，霄汉相离咫尺间。白石清泉堪枕漱，丹崖翠壁倦跻攀。雨馀林外群芳歇，烟瞑松头一鹤还。迢递客途无限意，强将诗句解愁颜。
过汜水
作者：于谦
朝代：明

清汜垂虹贯浊流，崤函虎踞瞰中州。山河不尽登临兴，两袖春风独倚楼。
过汜水睹曾典史所种树感怀一绝
作者：于谦
朝代：明

化洽民心久未忘，路旁嘉树比甘棠。我来憩马清阴下，泪洒薰风一断肠。
过皋陶庙
作者：于谦
朝代：明

明刑弼教佐雍熙，千载嘉谟仰士师。故里凄凉遗旧冢，穹碑剥落倚荒祠。虞廷法立人无犯，后世民生伪益滋。庙貌幸存神未泯，赓歌犹得想当时。
过荥阳
作者：于谦
朝代：明

鸿沟迢递接荥阳，芳草瀰漫古战场。说尽兴亡无限事，数声啼鸟在垂杨。
过菊江亭
作者：于谦
朝代：明

杖履逍遥五柳旁，一辞独擅晋文章。黄花本是无情物，也共先生晚节香。
过韩信冢
作者：于谦
朝代：明

蹑足危机肇子房，将军不解避锋铓。成功自合归真主，守土何须乞假王。汉祖规模应豁达，蒯生筹策岂忠良。荒坟埋骨山腰路，驻马令人一叹伤。
还京述怀
作者：于谦
朝代：明

眉间黄色应归期，正值清秋八月时。封事预需当宁问，音书先慰倚门思。宦情落落从来懒，吏牍纷纷欲去迟。好在故园三亩宅，功成身退是男儿。
远别离
作者：于谦
朝代：明

远别离，何时归，出门子女争牵衣。借问此行向何处，底事欲留留不住。父子恩情深更深，可怜不得恒相聚。远别离，无限愁。山行骑马水乘舟，行人一去蚤回头。
连日大风至十八日午后乃止喜赋
作者：于谦
朝代：明

狂风当午歇，庭户绝纤尘。落蕊粘芳草，游丝挽暮春。间关莺语滑，来往燕飞频。纵是韶光晚，相看亦可人。
连日灯花鹊噪漫成
作者：于谦
朝代：明

夜看银台吐绛花，晓闻灵鹊噪檐牙。民安足遂中心愿，年壮何妨到处家。得失纷纷随梦蝶，公私扰扰付鸣蛙。晚香好在东篱菊，相伴秋霜入鬓华。
送中书舍人内弟董仲鲁奉使亲藩
作者：于谦
朝代：明

奉使亲藩属俊才，宁亲此日遂归来。天涯游子十年别，堂上慈颜一笑开。北阙风云新节钺，西湖烟雨旧楼台。痴儿相见应相问，好带平安两字来。
送吴绣衣还朝
作者：于谦
朝代：明

平明走马入京畿，杨柳飞花点绣衣。山外有山频入望，客中送客转思归。红云高拱天门邃，绿树深藏驿路微。渡却黄河知己少，临岐杯酒莫相违。
送吴绣衣还朝
作者：于谦
朝代：明

观风俱是客，君去我何时。暮景春三月，离情酒一卮。远归真可喜，漫醉不须辞。珍重同年谊，应劳别后思。
送平江侯出镇临清
作者：于谦
朝代：明

鼓笳载道出神州，铁骑连云拥列侯。綵旆行穿花外路，紫骝嘶近驿边楼。寸心深慰黎民望，一面全分圣主忧。千里桑麻齐鲁地，呻吟从此变歌讴。
送张御史还京
作者：于谦
朝代：明

绣衣东去马翩翩，冀北观风又一年。使节遥瞻银汉表，封章先达玉阶前。落花飞絮催行色，急管繁弦促别筵。老我客中频送客，不堪回首五云边。
送御史莫资本还南京
作者：于谦
朝代：明

碧云开霁色，黄叶作秋声。仗节还乌府，承恩出凤城。宦途期远大，宪度喜澄清。浊酒不堪饮，题诗慰别情。
送江用亨下第
作者：于谦
朝代：明

贾生年少负奇才，射策无成又独回。威凤不随凡鸟语，好花偏向暮春开。都门烟树关情远，故国湖山入梦来。浪暖桃香三载后，禹门还听一声雷。
送王太守宇之任
作者：于谦
朝代：明

皂盖朱轓出凤城，西风荡漾马蹄轻。新除明府声华重，旧说郎官玉雪清。城郭月中无犬吠，山田雨后有人耕。四方太守皆如子，海宇何忧不治平。
送知县莫文渊致仕归钱塘
作者：于谦
朝代：明

解组还乡未白头，身安意适复何求。六桥有路閒来往，万事无心任去留。阖境吏民思旧泽，入门儿女具新篘。明朝我亦休官去，同向西湖理钓舟。
送赵参议之浙江
作者：于谦
朝代：明

枫宸初拜命，江浙已驰名。到任君应喜，西湖彻底清。
送道士史志中
作者：于谦
朝代：明

不驾青牛西出关，却乘画鹢向南还。枕中鸿宝千金秘，袖里龙光一剑閒。潞水蓟门分别处，岸花樯燕送留间。蓬莱到日春将老，想见碧桃开满山。
送顾克新南还
作者：于谦
朝代：明

都门三月柳飞花，把酒相看日未斜。充贡已看先得意，承恩仍喜蚤还家。轻风细浪征帆稳，芳草长亭客路赊。君去故园春尚好，令人归思满天涯。
送黄郎中顺升湖广参议提点太和宫
作者：于谦
朝代：明

旌旆翩翩拂彩霞，承恩清晓出京华。锦衣天上神仙客，华屋山中宰相家。芝草九茎同毓秀，榔梅千树正开花。此行便与尘凡隔，何用秋乘八月楂。
遣怀
作者：于谦
朝代：明

才离汴水又并州，马上光阴易白头。出处每怀心耿耿，是非谁较论悠悠。貂裘不畏三冬雪，燕颔终封万里侯。珍重晚来风景好，黄花老圃殿高秋。
郑州留别沈平之
作者：于谦
朝代：明

秉烛连床坐夜分，漏声和月度辕门。重论幼稚多堪笑，细数交游半不存。最好知心成白首，可能醒眼对金樽。明朝又是梁园别，两地相思劳梦魂。
郑州遇学正沈平之
作者：于谦
朝代：明

一从分袂后，两地各悽然。道路千山隔，音书几度传。相逢成感慨，欲别更留连。清话休辞久，重来又隔年。
酒冻戏题
作者：于谦
朝代：明

我有一樽酒，欲酌谁与共。置之向床头，僮仆不敢动。岁暮天苦寒，忽然结成冻。开樽抚掌笑，有物必有用。更添曲蘖作酸醯，饱茹黄齑三百瓮。
醉时歌
作者：于谦
朝代：明

酒满金盆泛绿波，主人半醉朱颜酡。请君且就坐，听我醉时歌。人生天地间，一苇浮江河。富贵与功名，倏忽浮云过。床头有酒且须斟，囊里无钱不用寻。钱多自古坏名节，酒量何妨江海深。刘伶好酒称世贤，李白骑鲸飞上天。石崇元载极奢侈，至今千载遗腥膻。劝君满饮不须辞，万事由天莫怨咨。蛟龙变化非无日，鸿鹄翱翔自有时。醉时歌，歌有节。酒阑客散我还醒，却上高楼对明月。
采桑妇
作者：于谦
朝代：明

低树采桑易，高树采桑难。日出采桑去，日暮采桑还。归来喂叶上蚕箔，谁问花开与花落。二眠才起近三眠，此际祗愁风雨恶。割鸡裂纸祀蚕神，蚕若成时忘苦辛。但愿公家租赋给，一丝不望上侬身。丁男幸免官府责，脂粉何须事颜色。收蚕犹未是閒时，却共皃夫勤稼穑。
采桑妇
作者：于谦
朝代：明

出门行采桑，路逢游冶郎。郎君马上笑相问，问侬何事不梳妆。妾云本是农家妇，辛苦从夫立门户。自来不解施朱铅，但识荆钗与裙布。郎君问妾妾不疑，笑杀无端轻薄儿。妾颜如花心似铁，玉洁冰清天自知。世间万物不得齐，或清如水浊如泥。请君前行不须问，好把丝鞭促马蹄。马蹄追风去若箭，侬家掩袂泪如霰。出门明日更相逢，郎君避路羞相见。
采莲曲
作者：于谦
朝代：明

日出采莲去，日暮采莲归。莲花如面叶如衣，船头对对鸳鸯飞。鸳鸯飞入花深处，交颈绸缪无限趣。睹物关情可奈何，扣舷齐唱采莲歌。采莲歌未休，心中无限愁。如何得似鸳鸯鸟，双去双来到白头。
采莲曲
作者：于谦
朝代：明

朝采莲，暮采莲，莲花艳冶莲叶鲜。花好容颜不常好，叶似罗裙怨秋早。秋风浩荡吹碧波，绿怨红愁将奈何。年年采莲逞颜色，采得莲花竟何益。莲花虽好却无情，夫婿有情常作客。万里关河归未得，争如池上锦鸳鸯，双去双来到头白。采莲复采莲，采莲还可怜。愿比莲花与莲叶，不论生死根相连。
采莲曲
作者：于谦
朝代：明

朝采莲，暮采莲，莲花艳冶莲叶鲜。花好容颜不常好，叶似罗裙怨秋早。秋风浩荡吹碧波，绿怨红愁将奈何。年年采莲逞颜色，采得莲花竟何益。莲花虽好却无情，夫婿有情常是客。常是客，万里关河归未得。争如池上锦鸳鸯，双去双来到头白。采莲复采莲，采莲长可怜。愿比莲花与莲叶，不论生死根株连。
重过天井关回辙庙
作者：于谦
朝代：明

天井关前策马过，道徬古庙郁嵯峨。石留辙迹深如许，道在人心耿不磨。残雪初消山似洗，暖风才动鸟如歌。自缘景物萦怀抱，莫怪重来感慨多。
重阳感怀
作者：于谦
朝代：明

昼景如梭夜漏长，又惊节序是重阳。江枫点缀秋光好，篱菊包藏晚节香。多事未容陶令去，老怀难学孟嘉狂。萧条孤馆谁相问，独对西风一举觞。
野景
作者：于谦
朝代：明

千山万山白云起，三片五片红叶飞。野寺萧条门半掩，夕阳满地一僧归。
长子县与同年彭绣衣会宿而别悠然怀思
作者：于谦
朝代：明

绣衣使者旧同年，文采声华众所传。出宪远巡三晋地，行囊不贮一文钱。衔杯彼此俱成醉，上马东西各举鞭。明日五攒山下路，不堪回首思茫然。
问月
作者：于谦
朝代：明

凭阑笑语问姮娥，时缺时圆意若何。底事生成蟾皎洁，谁人种得桂婆娑。霓裳旧曲曾传否，玉兔灵丹肯与么。不信冰轮高几许，清光能得遍山河。
闺思
作者：于谦
朝代：明

东风荡漾吹花柳，春色醺人如醉酒。梁间喜见燕将雏，槛外忽闻莺唤友。绿窗倦绣且停针，搔首沉吟意转深。却唤侍儿开绣户，轻移莲步傍花阴。花阴满地蝶双飞，相随恋恋红蔷薇。欲向花间扑双蝶，生憎绿刺牵人衣。归来长叹临妆镜，宛转柔情还未定。还未定，谁得知。须臾鸦噪庭槐晚，又是深闺拜月时。
闻朝觐官有喜且以致勉励之意于属吏云
作者：于谦
朝代：明

圣主当天运，诸侯述职归。佩声辞禁阙，香霭散朝衣。戒敕颁天语，生成显化机。勉旃图报称，莫使寸心违。
闻甘州等处捷报有喜
作者：于谦
朝代：明

露布星驰上玉京，三边战气一时平。人间玉石铭勋业，天上银河洗甲兵。罴虎有劳咸进秩，烽烟无警可安生。从今海宇风尘静，庙算应知出圣明。
闻蝉声
作者：于谦
朝代：明

密槐高柳覆华堂，满地薰风白昼长。却怪蝉声惊客思，不容蝶梦到吾乡。清高最喜含朝露，断续何须怨夕阳。蚤晚凉飙天际起，万山秋色又苍苍。
闻都御史顾公致政有喜
作者：于谦
朝代：明

天上归来两鬓苍，故园草木尽辉光。功成却喜恩荣厚，身退从知姓字香。林下且消閒岁月，台端犹忆旧冰霜。春风诗客从容处，重睹群英会洛阳。
阅武
作者：于谦
朝代：明

圣主当天致太平，守臣阅武向边城。一川花弄旌旗影，八面风传鼓角声。羽镞穿云誇电疾，戈矛映日斗霜明。三军锐气能如此，会缚戎王献玉京。
陈绣衣席上醉归口占一律
作者：于谦
朝代：明

停杯不饮意如何，更漏沉沉夜半过。宝篆随风香捲雾，金樽映月酒生波。休嫌白发欢娱少，自信青云意气多。扶醉归来清兴阔，乘槎直欲泛银河。
除夕
作者：于谦
朝代：明

今宵是除夕，明日又新年。爆竹惊残梦，寒镫照独眠。风霜催腊尽，梅柳得春先。抚景情无限，那能不怅然。
除夕夜坐感怀
作者：于谦
朝代：明

秉烛焚香坐不眠，夜长难到五更天。怀人此际隔千里，为客明朝是十年。远道风霜嗟老矣，故园梅柳想依然。椒盘献岁知谁共，独把金杯对影传。
除夜宿太原寒甚
作者：于谦
朝代：明
体裁：五言绝句

寄语天涯客，轻寒底用愁。春风来不远，只在屋东头。
除夜宿太原寒甚
作者：于谦
朝代：明

寄语阳和及蚤来，何须堤柳与江梅。五更月落天鸡唱，更有城头画角催。
雁字
作者：于谦
朝代：明

界破青天印碧波，分明点画与波戈。右军不识其中意，却把黄庭换白鹅。
雨中山行
作者：于谦
朝代：明

湿云拖雨过前山，远树冥冥烟雾间。碎石乱流人不渡，晚来惟有一僧还。
雨后写怀
作者：于谦
朝代：明

甘雨洗尘寰，爽气涤烦襟。参差庭前树，蓊蔚敷繁阴。凯风泠然来，好鸟送佳音。俯瞰池塘水，粼粼清且深。中有双鲤鱼，随波恣浮沉。睹兹节物佳，击节动讴吟。万事毋足论，大化契我心。
雨后夜坐玩月
作者：于谦
朝代：明

凉飙拂树半含秋，一雨先将暑气收。夜色远分天际月，清光直入水边楼。玉箫有韵惊乡梦，银汉无波洗客愁。遥想梧桐最深处，美人和泪拨箜篌。
雨后散步
作者：于谦
朝代：明

小园疏雨歇，散步快幽情。行处苍苔滑，吟边绿草生。薄云还掩映，初月未分明。抚景聊成趣，尘烦喜暂清。
雪晴
作者：于谦
朝代：明

日照九逵银路直，天开四面玉楼寒。无边景物谁收拾，分付诗人独倚栏。
雪霁之夕闻檐溜有声因赋
作者：于谦
朝代：明

人皆愁听客中雨，我独喜闻窗外声。报国常怀丰稔念，关心不是别离情。沾濡最爱滋群品，点滴何妨到五更。倏起披衣成兀坐，焚香读易候天明。
静夜思
作者：于谦
朝代：明

静夜思，何时休，终宵展转听更筹。人生由来不满百，安得朝夕事隐忧。功名富贵倘来物，目前渺渺春云浮。甲第歌钟万户侯，五花骏马千金裘。春风秋月不相待，倏忽朱颜变白头。豪华一去难再得，壮气销沉土一丘。但令名节不堕地，身外区区安用求。静夜思，谁与谋。劝君高枕且熟睡，穷达由天不用愁。
顾生葵庵卷
作者：于谦
朝代：明

南薰荐爽入瑶琴，户外茙葵锦作林。不是贪看好颜色，秪怜一点向阳心。
题光武扳倒井
作者：于谦
朝代：明

天相中兴不偶然，等閒平地涌清泉。灵源千古蛟龙蛰，时出人间救旱年。
题古寺
作者：于谦
朝代：明

古寺知何代，荒凉倚翠微。凝尘生佛面，落叶拥禅扉。殿迥香镫寂，廊空乌鹊飞。塔铃风外语，应似怨斜晖。
题唐十八学士登瀛洲图
作者：于谦
朝代：明

经济才猷结主知，从容馆阁际明时。都将治世安民策，散作裁冰剪雪辞。五凤楼高天路近，百花香细漏声迟。画图彷佛登瀛趣，展玩令人有所思。
题壁间画
作者：于谦
朝代：明

看山如看画，听水如听琴。水流碧溪转，山高白云深。俯仰天地间，万物本无心。松风飒然来，为我涤烦襟。
题孟浩然踏雪寻梅
作者：于谦
朝代：明

满头风雪路欹斜，杖屦行寻卖酒家。万里溪山同一色，不知何处是梅花。
题李景昌竹间书舍图
作者：于谦
朝代：明

万玉萧森绕四檐，坐来惟觉雨纤纤。小窗展卷循环诵，古鼎焚香取次添。爽籁随风来净几，清阴和月度疏帘。应知此地藏脩者，蚤晚蜚声不久淹。
题湛虚卷
作者：于谦
朝代：明

仰看星斗屋无椽，小住寰区八百年。兔挟冰轮澄性海，龙衔火炬照心田。卧云枕上何曾梦，卖药壶中别有天。门外红尘走车马，几人来此扣玄玄。
题画
作者：于谦
朝代：明

江村昨夜西风起，木叶萧萧堕江水。水边摐蓼正开花，妆点秋容画图里。小舟一叶弄沧浪，钓得鲈鱼酒正香。醉后狂歌惊宿雁，芦花两岸月苍苍。
题画
作者：于谦
朝代：明

负重那堪路更赊，行行未得到山家。老妻稚子应相望，回首柴门日欲斜。
题画二首
作者：于谦
朝代：明

江村昨夜西风起，木叶萧萧堕江水。水边蘋蓼正开花，妆点秋容画图里。小舟一叶弄沧浪，钓得鲈鱼酒正香。醉后狂歌惊宿雁，芦花两岸月苍苍。同云蔽天风怒号，飞来雪片如鹅毛。须臾群峰失翠色，等閒平地生银涛。探梅诗客多清趣，瘦蹇冲寒溪上去。只闻风送暗香来，不识梅花在何处。
题画二首·其一
作者：于谦
朝代：明

江村昨夜西风起，木叶萧萧堕江水。水边蘋蓼正开花，妆点秋容画图里。小舟一叶弄沧浪，钓得鲈鱼酒正香。醉后狂歌惊宿雁，芦花两岸月苍苍。
题画二首·其二
作者：于谦
朝代：明

同云蔽天风怒号，飞来雪片如鹅毛。须臾群峰失翠色，等閒平地生银涛。探梅诗客多清趣，瘦蹇冲寒溪上去。只闻风送暗香来，不识梅花在何处。
题画菜
作者：于谦
朝代：明

青紫均沾雨露恩，一团生意淡中存。食前方丈倘来物，大节还须咬菜根。
题蒲萄图
作者：于谦
朝代：明

一夜轰雷震九垓，明珠幻出老龙腮。摘来酿酒三千斛，献作吾皇万寿杯。
题金璧山水二首
作者：于谦
朝代：明

溪山疏雨歇，水木散清阴。樵唱知何处，白云深更深。花发东风软，鸟啼春昼閒。抱琴出门去，随意看青山。
题金璧山水二首·其一
作者：于谦
朝代：明

溪山疏雨歇，水木散清阴。樵唱知何处，白云深更深。
题金璧山水二首其二
作者：于谦
朝代：明
体裁：五言绝句

花发东风软，鸟啼春昼閒。抱琴出门去，随意看青山。
飞絮
作者：于谦
朝代：明

飘飘随意点轻裘，播荡东风不自由。乱逐红尘迷客路，轻随綵燕入歌楼。梁园飞雪惊春梦，渭水斜阳送客愁。莫向樽前苦惆怅，绿阴还在粉墙头。
马上郎
作者：于谦
朝代：明

马上郎，青春好，玉勒金羁映芳草。芳草茸茸衬落花，花间亭馆知谁家。郎君下马入门去，红裙翠袖留春住。留春住，可奈何，笑语生香欢爱多。乌云高髻郁嵯峨，樽前起舞影婆娑。酒酣渐觉朱颜酡，留情两眼横秋波。横秋波，情密密。闾阎冻馁君不知，夫妻对面厨中泣。
鲤鱼图
作者：于谦
朝代：明

海波拍天流，海日当天起。神鱼大如舟，扬鬐复鼓尾。峥嵘头角信非难，变化飞腾顷刻间。等閒吸尽四海水，化作商霖拯旱乾。
黄河舟中
作者：于谦
朝代：明

顺风催浪片帆轻，顷刻奔驰十数程。舵尾炊烟犹未熟，船头已见汴梁城。天风吹我渡黄河，鼓枻中流发棹歌。昨夜一番甘雨降，鱼龙无数沐恩波。
黄河舟中·其一
作者：于谦
朝代：明

顺风催浪片帆轻，顷刻奔驰十数程。舵尾炊烟犹未熟，船头已见汴梁城。
黄河舟中·其二
作者：于谦
朝代：明

天风吹我渡黄河，鼓枻中流发棹歌。昨夜一番甘雨降，鱼龙无数沐恩波。
新河纪成
作者：于达真
朝代：明
体裁：七言律诗

司空胼胝瀹河源，兼统西台御史尊。执法一星朝帝座，通漕万舸入天门。霜威不减堤形壮，棠茇何如柳荫繁。自是老臣归佐主，功成此日戒征轮。
杂感十首（崇祯元年）
作者：于鉴之
朝代：明

残书一榻对松风，卧读微妨饮酒功。小院心情春暖后，高楼闲暇夕阳中。蝉留旧草惊飞白，蝶去余花惨梦红。底处古人须见我，偶然危膝类张融。人间白昼自繁华，别有玄心托赋家。尺牍殷勤非盛览，衡门寂历少侯芭。劳生晦朔观朝菌，隙地阴晴视昔耶。何处更求岩壑隐，男儿襟气是烟霞。卮酒能当万树萱，上才宁必醉西园。清时肯护文人行，薄俗难称长者言。素魄岂愁频缺辐，苍穹犹恨类欹轩。微词竟得留容冶，宋玉何曾似屈原。杨子幽居五世传，幸留残石伴遗编。院藏弥勒依金好，楼望童初想玉贤。底事会心常独笑，未能排闷且高眠。吟轩何以酬枯臆，禁得庐峰一匹泉。抱影空庐日月荒，莓苔无事岁青黄。精心自比和香序，雅好谁同服食方。拓落讵能辞尚白，纵横那复著聊苍。倦怀秋气寻常有，春叶还惊半石床。嫩晴花气减衣天，静夜燔香月照烟。琴在暗床闻鼠过，石当虚牖见虫悬。委形笑我无名屈，宣发欺人不惑年。安得山林藏下士，风瓢闲处即栖禅。扃门非敢傲邻比，只是平生最自知。小赋不须通狗监，微才何用造牛医。莼丝乍可牵吴兴，蕙服终难释楚悲。莫讶经年无快接，秋蛾春蝶有须眉。高馆凉风日夕吹，幽襟横绝雍门丝。蔡洲古岸移青石，杜里新烟改赤墀。万事只如芳草暮，一生常比落花时。无聊感慨仍无谓，邻笛何关向子期。萝窗静翳镇春冬，澹漠偏于节物浓。柚美故堪供禹锡，松高应不受秦封。悬裈醉后矜南阮，昼障薰余惬小宗。自共古贤风性近，非关人世调难逢。亦解雕虫世所轻，丈夫肯自壅情灵。宁从赵晔探诗细，不向王充索论衡。俗问萧疏难竟绝，清谈历落故无成。将歌小已吾谁怨，累牍何妨月露形。
杂感十首（崇祯元年）·其一
作者：于鉴之
朝代：明

残书一榻对松风，卧读微妨饮酒功。小院心情春暖后，高楼闲暇夕阳中。蝉留旧草惊飞白，蝶去余花惨梦红。底处古人须见我，偶然危膝类张融。
杂感十首（崇祯元年）·其七
作者：于鉴之
朝代：明

扃门非敢傲邻比，只是平生最自知。小赋不须通狗监，微才何用造牛医。莼丝乍可牵吴兴，蕙服终难释楚悲。莫讶经年无快接，秋蛾春蝶有须眉。
杂感十首（崇祯元年）·其三
作者：于鉴之
朝代：明

卮酒能当万树萱，上才宁必醉西园。清时肯护文人行，薄俗难称长者言。素魄岂愁频缺辐，苍穹犹恨类欹轩。微词竟得留容冶，宋玉何曾似屈原。
杂感十首（崇祯元年）·其九
作者：于鉴之
朝代：明

萝窗静翳镇春冬，澹漠偏于节物浓。柚美故堪供禹锡，松高应不受秦封。悬裈醉后矜南阮，昼障薰余惬小宗。自共古贤风性近，非关人世调难逢。
杂感十首（崇祯元年）·其二
作者：于鉴之
朝代：明

人间白昼自繁华，别有玄心托赋家。尺牍殷勤非盛览，衡门寂历少侯芭。劳生晦朔观朝菌，隙地阴晴视昔耶。何处更求岩壑隐，男儿襟气是烟霞。
杂感十首（崇祯元年）·其五
作者：于鉴之
朝代：明

抱影空庐日月荒，莓苔无事岁青黄。精心自比和香序，雅好谁同服食方。拓落讵能辞尚白，纵横那复著聊苍。倦怀秋气寻常有，春叶还惊半石床。
杂感十首（崇祯元年）·其八
作者：于鉴之
朝代：明

高馆凉风日夕吹，幽襟横绝雍门丝。蔡洲古岸移青石，杜里新烟改赤墀。万事只如芳草暮，一生常比落花时。无聊感慨仍无谓，邻笛何关向子期。
杂感十首（崇祯元年）·其六
作者：于鉴之
朝代：明

嫩晴花气减衣天，静夜燔香月照烟。琴在暗床闻鼠过，石当虚牖见虫悬。委形笑我无名屈，宣发欺人不惑年。安得山林藏下士，风瓢闲处即栖禅。
杂感十首（崇祯元年）·其十
作者：于鉴之
朝代：明

亦解雕虫世所轻，丈夫肯自壅情灵。宁从赵晔探诗细，不向王充索论衡。俗问萧疏难竟绝，清谈历落故无成。将歌小已吾谁怨，累牍何妨月露形。
杂感十首（崇祯元年）·其四
作者：于鉴之
朝代：明

杨子幽居五世传，幸留残石伴遗编。院藏弥勒依金好，楼望童初想玉贤。底事会心常独笑，未能排闷且高眠。吟轩何以酬枯臆，禁得庐峰一匹泉。
辛巳仲春京口望茅止生翙舟不至感述三首
作者：于鉴之
朝代：明

万事东流江上船，才名永负勒燕然。吹楼已任蛾眉适，旅榇空期马革还。气满挥戈遑驻日，心倾指囷溯驹年。人间别有男儿泪，欲共春潮挽逝川。明姝犹少入宫怜，瑰俊曾闻得几全。北阙筹兵真武库，西曹箧谤似文渊。八城兽角烽吞塞，千轴鱼丽海啮舷。精已销亡赊一死，深闺何必异穷边。中谗宽死即恩纶，瘴雨蛮烟报主身。谪戍未逢除党籍，勤王端复见孤臣。丁年齿发从军敞，甲第膏腴养客贫。圣代国殇天下士，岂伊亲旧独沾巾。
辛巳仲春京口望茅止生翙舟不至感述三首·其一
作者：于鉴之
朝代：明

万事东流江上船，才名永负勒燕然。吹楼已任蛾眉适，旅榇空期马革还。气满挥戈遑驻日，心倾指囷溯驹年。人间别有男儿泪，欲共春潮挽逝川。
辛巳仲春京口望茅止生翙舟不至感述三首·其三
作者：于鉴之
朝代：明

中谗宽死即恩纶，瘴雨蛮烟报主身。谪戍未逢除党籍，勤王端复见孤臣。丁年齿发从军敞，甲第膏腴养客贫。圣代国殇天下士，岂伊亲旧独沾巾。
辛巳仲春京口望茅止生翙舟不至感述三首·其二
作者：于鉴之
朝代：明

明姝犹少入宫怜，瑰俊曾闻得几全。北阙筹兵真武库，西曹箧谤似文渊。八城兽角烽吞塞，千轴鱼丽海啮舷。精已销亡赊一死，深闺何必异穷边。
闻警二首（乙亥三月）
作者：于鉴之
朝代：明

群盗因循玩木鹅，忍言陵寝罢谁何。井桓鸟集人烟断，丛构狐鸣夕磷多。酒客狂曾挥蔗杖，书生弱亦弄枝戈。三千精骑夸邢邵，残墨拚将楯鼻磨。男儿生岂负头颅，久事雕虫愧壮夫。欲问偃妖诛楛矢，谁惊穆御誓桃弧。貉奴白帢频收系，蛾贼黄巾未伏辜。今日拥书三万卷，可堪持作解兵符。
闻警二首（乙亥三月）·其一
作者：于鉴之
朝代：明

群盗因循玩木鹅，忍言陵寝罢谁何。井桓鸟集人烟断，丛构狐鸣夕磷多。酒客狂曾挥蔗杖，书生弱亦弄枝戈。三千精骑夸邢邵，残墨拚将楯鼻磨。
闻警二首（乙亥三月）·其二
作者：于鉴之
朝代：明

男儿生岂负头颅，久事雕虫愧壮夫。欲问偃妖诛楛矢，谁惊穆御誓桃弧。貉奴白帢频收系，蛾贼黄巾未伏辜。今日拥书三万卷，可堪持作解兵符。
雨后述怀
作者：于鉴之
朝代：明

瓶笙阶雨阒秋堂，委蜡窗边昨夜长。小技故耽虫食叶，空居新觉燕辞梁。移时石白相看晚，镇日松青独坐凉。又到西风垂九月，半生情味剩思量。
新岁次茂贻韵
作者：于颖
朝代：明
体裁：五言律诗

不觉流光度，霜华入鬓边。难忘惟旧雨，相对又新年。学佛宁遗世，为农敢问天。椒花一相劝，身世各悽然。
与何粤桥计部戴东冈山人集肖玄胡明府别墅
作者：云上行
朝代：明

草玄新柳倚云栽，寂寂山斋锁绿苔。饶有墙头浊酒过，不嫌花外小车来。瑶琴遣兴时三弄，兰艇穿城日几回。幸尔隔邻无隙地，好怀都在此中开。
崖门吊古
作者：云上行
朝代：明

宋室腥膻沸战场，翠华漂泊幸炎荒。孤忠死国悲萍梗，万乘随潮溺苇航。俎豆祇今祠太后，渔樵犹自忆天王。可怜收泪朝衣湿，落日悲风易惨伤。
閒居
作者：云上行
朝代：明

寂寞帘垂地，隔林鸡犬鸣。灌园期雨足，清暑仗风生。钓艇横珠浦，纤尘远帝城。空悲青镜里，白发戾人情。波静鱼龙卧，秋高风露寒。苍生有谢傅，白发任潘安。娱老书千卷，高眠日两竿。鳞鸿相问讯，多勉以加餐。幸值时方泰，无论心苦长。祇调参术饵，更挹蕙兰芳。话旧寻莲社，移家近梓乡。观澜看拾翠，赢得听沧浪。
閒居·其一
作者：云上行
朝代：明

寂寞帘垂地，隔林鸡犬鸣。灌园期雨足，清暑仗风生。钓艇横珠浦，纤尘远帝城。空悲青镜里，白发戾人情。
閒居·其三
作者：云上行
朝代：明

幸值时方泰，无论心苦长。祇调参术饵，更挹蕙兰芳。话旧寻莲社，移家近梓乡。观澜看拾翠，赢得听沧浪。
閒居·其二
作者：云上行
朝代：明

波静鱼龙卧，秋高风露寒。苍生有谢傅，白发任潘安。娱老书千卷，高眠日两竿。鳞鸿相问讯，多勉以加餐。
月浦新居
作者：云名山
朝代：明

舟隐途分十里馀，寻源聊向月云居。北山不作移文诮，南亩甘联荷筱裾。偏性避嚣宜远引，老年疏旷爱幽舒。客从方外如相访，苦竹桥西有草庐。
波罗
作者：云名山
朝代：明

自学山僧断鬼魔，何曾惯念阿弥陀。真如般若头头是，更喜波罗密法多。
荔枝
作者：云名山
朝代：明

颗颗丹丸可疗饥，幽人处此最相宜。红尘不染云林净，妃子何由笑荔枝。
閒居二首
作者：云名山
朝代：明

中郎旧已蓄奇书，千古鸿名肯放虚。道大自堪容口铄，心閒何事不眉舒。四时好景诗收拾，万丈愁城酒破除。身后儿孙何足计，于公门拟纳高车。高卧云林岁月馀，东风不到野人居。春来山畔愁花鸟，老去人间笑栎樗。无病不须供药饵，有园尽可种团蔬。商山谷口千年事，沦隐无劳羡史书。
閒居二首·其一
作者：云名山
朝代：明

中郎旧已蓄奇书，千古鸿名肯放虚。道大自堪容口铄，心閒何事不眉舒。四时好景诗收拾，万丈愁城酒破除。身后儿孙何足计，于公门拟纳高车。
閒居二首·其二
作者：云名山
朝代：明

高卧云林岁月馀，东风不到野人居。春来山畔愁花鸟，老去人间笑栎樗。无病不须供药饵，有园尽可种团蔬。商山谷口千年事，沦隐无劳羡史书。
次韵答刘克勤
作者：云峰住公
朝代：明

老来轩冕不须期，还慕林泉岁月迟。双眼长青惟爱客，满头都白苦缘诗。尚传天禄书千卷，犹对青藜杖一枝。无事闲来依佛日，白云深处启禅扉。
次韵答王祖年
作者：云峰住公
朝代：明

南山得话岁寒期，道合宁论会面迟。元亮休官能入社，少陵问法悟观诗。茶烹石鼎新敲火，衣挂云松旧偃枝。自是一闲天所放，日高尚闭竹间扉。
送径山隆上主回吴中
作者：云峰住公
朝代：明

海内车书喜混同，飞云流水逐行踪。秋风遍乞王城饭，夜月长听官寺钟。物外闲情怜淡泊，灯前软语话从容。明朝棹指吴天杳，矫首东南送断鸿。
书大道寺壁
作者：云谷樵夫
朝代：明
体裁：七言律诗

西华云台去路长，投閒翻为看山忙。十年有梦寻中岳，四月披云过太行。清世谁能便吏隐，幽栖吾独爱僧房。昨来不寐焚香坐，读尽楞严夜未央。
上玉帝
作者：云贞
朝代：明

云花徉傥迥难群，二百丛中第一人。气压昆仑无剩璧，才流江海有馀垠。昂藏踏践红龙爪，号叫冲开白兔鳞。早赐彤庭纶握事，何辞匍匐献丹宸。
礼弟濒行饯席偶成
作者：亢思谦
朝代：明
体裁：七言绝句

匹马关山路逶迤，他乡分手不胜悲。今朝绿酒愁看汝，来日黄花共阿谁。
秋日晚行玉河堤
作者：亢思谦
朝代：明
体裁：五言律诗

积雨欣新霁，浮尘寂若沈。凉风侵碧草，斜日满疏林。水静涵空色，人閒惬素心。悠然异城市，疑是故山岑。
首夏即事
作者：亢思谦
朝代：明
体裁：七言律诗

朱明新景转皇州，永日虚堂暑气浮。南陇雨晴梅已熟，西畴风暖麦方秋。古槐阴覆空庭静，细草芳连曲径幽。翘首五云天咫尺，虞弦薰吹满瀛洲。
被系入中国诗谒藩臣
作者：交趾国王
朝代：明

误入中华大邑州，夷邦焉敢谒王侯。可怜无主东邻客，却作中原大国囚。雁过衡阳边塞远，云遮故里楚天愁。有人问我家何在，万里长江不断头。
茗山洞
作者：产科
朝代：明
体裁：七言律诗

峰阴回合拥青莲，词客遗踪尚俨然。啼鸟故疑歌白雪，飞泉犹是奏朱弦。林扉萧瑟无尘躅，石室逢迎有洞仙。安得尚平婚嫁毕，拂衣吾亦弄云烟。
瑞鹧鸪
作者：京师妓
朝代：明

少年曾侍汉梁王，濯锦江边醉几场。拂石坐来衫袖冷，踏花归去马蹄香。当初酒盏宁辞满，今日闲愁不易当。暗想胜游还似梦，芙蓉城下水茫茫。
瑞鹧鸪
作者：京师妓
朝代：明
体裁：词

昔时曾侍汉梁王，濯锦江边醉几场。拂石坐来衫袖冷，踏花归去马蹄香。当初酒盏宁辞醉，今日愁怀不易当。暗想旧游浑似梦，芙蓉城下水茫茫。
蝶恋花·九月海棠
作者：仁宗皇帝
朝代：明
体裁：词

烟抹霜林秋欲褪。吹破胭脂，犹觉西风嫩。翠袖怯寒愁一寸，谁传庭院黄昏信。明月修容生远恨。旋摘馀娇，簪满佳人鬓。醉倚小阑花影近，不应先有春风分。
蝶恋花·九月海棠
作者：仁宗皇帝
朝代：明

烟抹霜林秋欲褪。吹破胭脂，犹觉西风嫩。翠袖怯寒愁一寸，谁传庭院黄昏信。明月羞容生远恨。旋摘余娇，簪满宫人鬓。醉倚小阑花影近，不应先有春风分。
关山月
作者：仁淑
朝代：明
体裁：古风

白杨风萧萧，胡笳楼上发。壮士不知还，羞对关山月。去年天山归，皎皎照白骨。今年交河戍，明明凋华发。交河水东流，征战无时歇。斗酒皆楚歌，歌罢泪成血。
游仙诗
作者：仇俊卿
朝代：明
体裁：七言律诗

曾记逍遥绛阙东，吹笙缑岭小桃红。钗留内苑俄成燕，帛挂枯枝尽作龙。大地云根风角动，灵河查影月轮中。葛陂拾得青琼杖，骑向方壶揽太空。
自挽联
作者：仇氏
朝代：明
体裁：联

平生尽为谁忙，代夫子辛劳，敢言人己？家法原非我设，把祖宗懿训，敬告儿孙。
观海
作者：仇禄
朝代：明
体裁：七言律诗

天地深秋在海隅，挂帆十月摘珊瑚。云吞浪尽天吴惧，雷送潮来海若呼。十万提封分岛屿，三千弱水隔蓬壶。何当直蹑秦桥去，掬取沧波洗日乌。
题阙
作者：仙女
朝代：明
体裁：七言绝句

我是云丘散诞人，半生三见海扬尘。今来寄语夸毗子，何必劳劳问假真。
七夕
作者：以贞
朝代：明
体裁：五言律诗

空庭疏雨歇，秋思夜来多。一叶初离树，双星已渡河。月明花裛露，风动水曾波。乞巧人间事，吾生奈拙何。
夜泊
作者：以贞
朝代：明
体裁：五言律诗

野泊趁鸥边，天空暮雨悬。山云寒拥树，江火夜明船。物色生新态，乡思到昔年。跏趺难就寝，夹岸有鸣泉。
过友人故居
作者：以贞
朝代：明
体裁：七言绝句

石径荒凉鸟雀悲，閒云几片隔墙窥。茅堂日暮无人见，零落秋虫挂网丝。
报国寺短松歌
作者：仲嘉
朝代：明
体裁：古风

报国寺中之古松，枝叶如盖皮如龙。肩随有二各奇绝，秋月冷照光溶溶。高风过头影不觉，如纸半皴千山峰。霜鳞雪脂带苔藓，针叶短短无春冬。铺阶过槛三丈地，谱以岁月知几重。会看历尽大小劫，帝城万古青云封。
雨窗读书
作者：仲弘文
朝代：明
体裁：五言律诗

一雨弥旬日，清阴巳满堂。三春花市废，连夜竹风狂。闭户欣开帙，凭阑爱煮香。偶然翻阅罢，池水涨沧浪。
塞上曲
作者：仲春龙
朝代：明
体裁：五言律诗

单于夜合围，汉士不思归。纵矢雕前猎，横身马上飞。白登霜气早，青海日光微。为有封侯骨，年年卧铁衣。
孀娃篇为某氏赋
作者：仲春龙
朝代：明
体裁：古风

万花堆里春风窟，锦样流光莫虚掷。绣地朝敷连理枝，画堂夜语单栖翼。别有飞楼结半天，珊瑚钩控水晶帘。流苏叠叠鲜花帖，帐额盈盈明月悬。鲜花明月春偏好，二八娇娃名小小。弱态偏随乳燕轻，芳年恰比流莺早。乳燕流莺浪自誇，分花作貌更含葩。不从宋玉墙窥立，羞向安仁果掷车。十二雕阑对清晓，细细蛾眉閒自扫。玉笋慵描交颈鸳，金莲怕踏联心草。秪缘早岁解瑶琴，从姨学得凤凰吟。弦弦掩抑娇难尽，句句凄清怨自深。却嫌尽日知音少，坐向绿窗弹不了。萍叶生憎逐水流，杨花愁杀当空搅。来来去去碧池边，两两三三总是仙。此际含情复含态，此时相见即相怜。佩环无那香风绕，况是桃源春未晓。拂地飘飘紫绣襦，称身窄窄红罗袄。红罗紫绣荡兰烟，两情两意忽相牵。当时自拟孤生柏，此日因成并蒂莲。杏梁梓栱芙蓉帐，百尺珊瑚列相向。绮凤差池弱水傍，春风缭绕高唐上。弱水高唐路几千，讵知只在镜台前。即教白首难分判，若比黄金未是坚。胡然龙剑分离早，忽听鸾箫中道窅。一朝挥手谢人间，枕落游仙魂缥缈。仙家缥缈景色奇，紫烟绿雾结成居。岧峣翠馆珠星缀，晻霭文疏璧月垂。珠星璧月分交错，瑶草琪花亦堪乐。飞琼解舞雪花翻，双成美歌珠串落。可惜欢娱别有天，可怜侬结断肠缘。闻说山中年似日，那知世上日如年。深深庭馆游丝驻，寂寂笙歌空复处。秋色偏惊折柳条，月华不动高梧树。邻家少女未经愁，十五年光嫁五侯。夜夜灯前调锦瑟，时时花下弄箜篌。灯前花下心相许，此日深情复谁语。绮窗空织锦文成，青鸟不传素书与。梦里相逢难自凭，玉颜云鬓渐凋零。古来薄命非由妾，试看迢迢织女星。
宫词二首
作者：仲春龙
朝代：明

海子周遭长荻芽，春深乘舰不乘车。阿谁贪看游鱼戏，抛却新簪茉莉花。晓来别院递笙歌，百子池头长绿荷。睡起无聊庭下立，笑拈竿子打蜂窠。
宫词二首·其一
作者：仲春龙
朝代：明

海子周遭长荻芽，春深乘舰不乘车。阿谁贪看游鱼戏，抛却新簪茉莉花。
宫词二首·其二
作者：仲春龙
朝代：明
体裁：七言绝句

晓来别院递笙歌，百子池头遍绿荷。睡起无聊庭下立，笑拈竿子打蜂窠。
宫词二首·其二
作者：仲春龙
朝代：明

晓来别院递笙歌，百子池头长绿荷。睡起无聊庭下立，笑拈竿子打蜂窠。
少年行
作者：仲春龙
朝代：明
体裁：七言绝句

镂金鞍子百花装，三尺流虹饮血光。白日报雠官市上，青春调笑酒垆傍。
思妇吟
作者：仲春龙
朝代：明

身在天涯梦在秦，归时未卜见时频。浔阳江上秋风过，传得琵琶与别人。
直中作
作者：仲春龙
朝代：明
体裁：七言绝句

条风辇道净微尘，内诏传宣促侍臣。别殿香飘黄帔揭，缠龙帖子赐宜春。
直中作
作者：仲春龙
朝代：明

条风辇道起香尘，内诏传宣促五臣。别殿香飘黄帔揭，缠龙帖子赐宜春。
玉皇阁
作者：仲言永
朝代：明
体裁：五言律诗

危阁倚层霄，山河入望遥。天横关塞雁，日抱海门潮。雾露开朱旆，云霞度碧霄。自然幽赏契，不用社僧招。
登岳
作者：仲言永
朝代：明
体裁：七言律诗

层岩高阁敞晴晖，十载重临梦不违。玉女献花开雪酿，仙翁留诀进霞衣。青霄此日瞻三象，碧巘何年筑一扉。游赏方殷烟月上，风林遥送暮钟微。
观海
作者：任万里
朝代：明
体裁：五言律诗

海色连天碧，春晴望不迷。轻鸥随水动，落日逐云低。岸远移舟楫，风恬静鼓鼙。醉归馀兴在，匹马任冲泥。
见乡人程大
作者：任原
朝代：明
体裁：古风

少年策马辞乡邑，落魄天涯几秋色。凤池昨遇故乡人，不道姓名应不识。布衣拂却长安尘，相看感叹念情亲。青春作客无远近，白发从军多苦辛。以兹失路谁相顾，我向东流子南去。归梦不离沧海云，边愁远絓青枫树。枫树丛林隔海天，百年聚散一茫然。簪缨故旧应谁在，萍梗江湖祇自怜。临歧执袂须倾倒，明朝又别关山道。心随征雁向斜阳，悉对离忧醉芳草。
赠同舟从军林生
作者：任原
朝代：明
体裁：七言绝句

青天无尽碧波长，百尺云帆挂夕阳。海路音书何处寄，西风吹雁不成行。
送舒从事还南海
作者：任原
朝代：明
体裁：七言律诗

老逢离别倍伤情，一骑临秋复远行。客路惊心孤雁影，家林入梦断猿声。珠崖日落天低海，铜柱云寒雨过城。翻忆旧游多感慨，独嗟书剑误儒生。
净梵寺和秋我先生韵
作者：任天成
朝代：明
体裁：七言律诗

秋声吹雁落江关，枫叶红蒸雨后颜。渔市人烟依岸曲，笔床茶灶入舟閒。稻粱谋拙希逢岁，芝朮身轻待采山。携得铁函诗数卷，不妨高咏碧溪湾。
山行过净梵寺
作者：任天成
朝代：明
体裁：七言律诗

扪萝幽讨不知还，一抹空青画里山。城有断碑同草卧，寺将疏磬入秋閒。云孤似亦窥禅性，叶落犹能媚客颜。更喜老僧留后约，待开黄菊过双关。
春杪过镇津巷和李孟蕃壁间韵
作者：任天成
朝代：明
体裁：七言律诗

春尽禅关日自遐，青青芳草正无涯。溪添新涨宜孤艇，郭带残烟只数家。喧寂六时枝上鸟，色空一片雨中花。晚来更喜寻僧话，笑指前峰有断霞。
浮梵寺次韵
作者：任天成
朝代：明
体裁：七言律诗

春林如绣暮云平，苍玉痕中拥化城。荒堞尚存三国垒，妙香能澹六时情。乱山斜矗松间影，喧鸟遥传竹里声。憩寂不知花雨散，道心己对石床生。
重宿净梵寺
作者：任天成
朝代：明
体裁：七言律诗

红叶环山径未平，又驱小蹇问荒城。携来远翠供今夕，领得空香悟此生。松听涛声惊寺寂，月涵秋影报窗晴。应知尘事消于静，清梦惟同野鹤盟。
和郭太史《仙枣行》
作者：任家相
朝代：明
体裁：古风

仙人手自种仙枣，森如赤玉甘如瓜。磥磥孤干排文石，纂纂繁枝绚綵霞。�嵣万岁膏方实，海上千秋叶始花。太真玉门餐绛雪，神女香厨护碧纱。半服通灵蜕凡骨，坐看沧海成桑麻。小吏岂是东方儿，偷啖胜食光明砂。仙踪恍惚不可见，惟馀空亭老枣奇树干枝相纷拿。天风时吹仙籁响，月明石镜映江沙。偶披蒙茸据枣下，疑泛银河扪巨槎。莓苔错落缀星斗，根荄盘互纠龙蛇。不逐群菲争物色，潜回春色努灵芽。上林十四株非异，那得移根帝子家？
登黄鹤楼
作者：任家相
朝代：明
体裁：七言律诗

鹤驭仙踪杳未归，江边楼阁势骞飞。千峰似挟灵妃雨，万派同朝帝子矶。石壁绣痕涵晚照，汀洲芳杜乱春晖。天空一碧浮云净，不使长安望欲微。
荔支
作者：任家相
朝代：明
体裁：七言律诗

嘉树茏葱翠盖长，炎天如簇蕊珠囊。枝枝承露排朱实，叶叶吟风袭异香。已胜安期餐火枣，疑从玉女乞琼浆。含桃何物堪春荐，好置邮传达尚方。
藩参金宗师登黄鹤楼偕诸孝廉集作
作者：任家相
朝代：明
体裁：七言律诗

仙人楼阁枕山腰，十月梅花笛里飘。江绕孤城横大别，秋残芳草问前朝。玄都再入桃先种，石镜曾窥迹未遥。俯尽中原成感慨，兵戈群盗几时销。
普光寺
作者：任尚升
朝代：明
体裁：五言律诗

寻幽来宝地，怯险傍银鞍。写景携摩诘，题诗任谢安。山禽迎杖履，露竹洗琅玕。自信侯门饷，花间送玉盘。
和费民益韵
作者：任山甫
朝代：明
体裁：五言律诗

万里事行役，经年往复还。愁多生白发，病久改朱颜。不厌沽新酿，长思返旧山。因君叹留滞，窗外雨潺潺。
象城秋望
作者：任彪
朝代：明

惊风撼树寒飕飕，凝云压城颓不流。凤凰已去梧桐老，孤台屹立空清秋。清秋光景望不极，水共长天同一色。霜华著岸芙蓉红，芦叶凌波雁沙白。翠微深处烟迷迷，浮屠百尺与云齐。紫霞仙人逝不返，空馀草木寒鸦栖。倚楼停立吟未了，南桥日落行人少。千门万户砧杵閒，笳声连城山月小。
隋堤柳
作者：任彪
朝代：明

剪彩池边杨柳条，垂金拂翠逞春娇。不知亡国多遗恨，犹自风前舞细腰。
宿少林寺
作者：任惟贤
朝代：明
体裁：七言律诗

尘俗难分半日閒，嵩高今始一跻攀。黄河影接中天上，玉壁光摇二室间。听讲龙来曾入座，吹笙人去几登山。峰头六十多仙药，何处丹砂可驻颜。
抚郧无补宠命忽临漫成
作者：任惟贤
朝代：明
体裁：七言律诗

千里江山数月临，民情应未测高深。闾阎不扰安予拙，将吏无能谅此心。入夜星躔惟执法，悬秋天镜破顽阴。恩承雨露惊何幸，钦恤端思奉德音。
郧乡道中
作者：任惟贤
朝代：明
体裁：七言律诗

早提兵旅向郧城，十里都无一里平。马首野花多样色，树头啼鸟百般声。傍岩草舍无人住，缘涧猿猴引子行。回首大营何处是，斜阳西照万山横。
挽戴南湾
作者：任效
朝代：明

有美人兮骨已仙，南湾渔舍尚依然。春风竹坞閒棋局，夜月螺洲冷钓船。诗礼家声乡邑重，箕裘事业子孙传。忍从埋玉山前过，落木潇潇怨杜鹃。
再登黄鹤楼
作者：任文定
朝代：明
体裁：七言律诗

岸帻凭栏一泛卮，重来已是倦游时。逃名只合投泉石，抗志何须问鼎彝。山色几筵供笑傲，风声寥廓自雄雌。高秋不必悲摇落，正有梅花笛里吹。
桃溪春涨
作者：任正
朝代：明
体裁：七言绝句

桃源两岸桃花吐，碧水连天春欲暮。不知夜雨多少深，阻却渔郎觅仙路。
玉洞秋云
作者：任正
朝代：明
体裁：七言绝句

洞里玉华仙已老，种得琅玕间瑶草。鹤驭鸾笙去不归，只许閒云锁深岛。
金溪夜月
作者：任正
朝代：明
体裁：七言绝句

数声鸡犬金溪路，一曲渔樵翠烟雾。璧光射入中流深，川上初沉广寒兔。
龙岫烟霞
作者：任正
朝代：明
体裁：七言绝句

当时道士凌空去，种得胡麻已成树。我来登眺无馀踪，日夕烟霞满荒路。
同总戎马恒斋诸君子登闾山·其一
作者：任洛
朝代：明
体裁：七言律诗

元戎小队骑相联，相约同登巨镇巅。处处不传塞上火，家家喜种雨馀田。岩花掩映供奇兴，禅窟巃嵷落半天。渴饮寒泉甘且冽，尘襟一洗却忘还。
同总戎马恒斋诸君子登闾山·其二
作者：任洛
朝代：明
体裁：七言律诗

欲写寻幽句一联，忽惊华发渐生巅。微风绿动河边柳，好雨青归陇上田。栖息再移千里塞，腐愚惭负九重天。并游英俊堪持节，独我重嗟未得还。
咏庙下古松
作者：任洛
朝代：明
体裁：七言律诗

祠屋苍松多午阴，相携阴下一閒吟。干承雨露参天直，根结茯苓入地深。旁立断碑还草莽，人磨荒藓认辽金。慇勤爱护莫摧折，恐负栽培造物心。
过祥符荡
作者：任洛
朝代：明
体裁：七言绝句

碧树云林隐驿楼，新题旧咏姓名留。停舟莫向斜阳里，杨柳烟芜绾客愁。
会善寺
作者：任淳
朝代：明
体裁：五言律诗

会善何年寺，雪庵久得名。戒坛花雨散，茶榜墨烟横。云净禅窗白，山空野殿明。荒凉僧迹少，幽鸟狎阶鸣。
出塞曲二首
作者：任淳
朝代：明

十八羽林郎，飞腾事朔方。
青萍玄锦毂，赤兔紫丝缰。
沙漠今巢穴，燕然古战场。
王庭须远遁，卫霍在边疆。¤
出塞曲二首
作者：任淳
朝代：明

十八羽林郎，飞腾事朔方。青萍玄锦毂，赤兔紫丝缰。沙漠今巢穴，燕然古战场。王庭须远遁，卫霍在边疆。登坛临玉塞，报主荷金戈。汉节当关重，胡笳出塞多。气吞玄朔垒，兵洗白洋波。休信单于款，谋穷伪请和。
出塞曲二首·其一
作者：任淳
朝代：明

十八羽林郎，飞腾事朔方。青萍玄锦毂，赤兔紫丝缰。沙漠今巢穴，燕然古战场。王庭须远遁，卫霍在边疆。
出塞曲二首·其二
作者：任淳
朝代：明

登坛临玉塞，报主荷金戈。汉节当关重，胡笳出塞多。气吞玄朔垒，兵洗白洋波。休信单于款，谋穷伪请和。
野渡
作者：任淳
朝代：明
体裁：五言绝句

潦深望不极，问渡莫悽然。渔笛蒹葭里，因风到客船。
赠侯彦窒
作者：任源祥
朝代：明
体裁：五言律诗

遂尔持鸡絮，仍然得凤毛。多闻光世及，如见�吾曹。问字篝镫苦，传经阀阅高。梁园千载事，今又属枚皋。
五丁峡别衡昆
作者：任瀚
朝代：明

峡天猿啸万山秋，御宿相逢转别愁。后会知谁先白发，清时劳汝问沧洲。胡床对月此村夜，霜杵捣衣何郡楼。闻道西京最萧瑟，可堪归路曲江头。
元日禁城十八韵
作者：任瀚
朝代：明

御律回天纪，宸欢被物华。才人矜六博，贵主狎长斜。狗监通侯第，鸡阍内寺家。金铺明屈戍，宝胜照流霞。斗舞文姬妙，徵歌小玉嘉。雄城森列戟，武帐匝高牙。建礼中郎署，钩陈上汉槎。邹枚专代草，房魏并宣麻。都护弓捎月，嫖姚剑拂花。皇威清虎落，朔气净龙沙。包贡通蛮表，朝正度海艖。陈人藉灵宠，弭节奋幽遐。画省新休沐，青门旧种瓜。星精躔五纬，泽国贯三巴。简受文园赋，丹飞勾漏砂。弃繻终帝阙，伏枕即天涯。麈尾长门赐，词头近侍夸。草《玄》或不愧，音赏赖侯芭。
南充关帝庙联
作者：任瀚
朝代：明
体裁：联

才兼文武，义重君臣，耻与汉贼同天，戮力远开新帝业；威震华夷，气吞吴魏，能使奸雄破胆，忠魂长绕旧神京。
咸阳东楼望阙
作者：任瀚
朝代：明
体裁：七言律诗

漏下寒关鼓角雄，秋清丝管郡楼风。正思衮冕春天上，细听《箫韶》月露中。身世留连双凤阙，乾坤衰晚一渔翁。承明官阁文华署，玉佩遥知委上公。
宿州陈愚猛士歌
作者：任瀚
朝代：明

君不闻夷门老生破万卷，白首不入明光殿。南阳屠沽提数兵，转盼挥戈下百城。桃哀国士两丘土，邓霍元功千载名。清朝明主重文事，七圣临轩亲赐制。晖章坐阅董南书，卤簿导归燕许第。武皇末年收官军，上意不喜谈空文。江东诸儿始讲武，撚箭飒沓愁胡云。宿州陈愚万人敌，阴山射雕回霹雳。野战才空百将坛，名家世捧降王檄。腥风西吹酒泉郡，胡沙犯月三重晕。安得突出一骑杀万虏，生夺班超虎头印。
晚次阆州滕王台
作者：任瀚
朝代：明
体裁：七言律诗

芦荻阴阴王子台，秋涛冥冥猿啸哀。黄云古戍踏歌去，落日千帆贾客来。江鹳倒窥如意舞，岸花斜映接篱开。月明水深不可渡，石壁系缆鱼龙回。
留别岐州翟千户
作者：任瀚
朝代：明

岐侯拔剑舞清宵，秋满樊川万木凋。老去自吹秦觱篥，西征曾比汉嫖姚。玉关许割桓伊郡，宣室难容贾谊朝。莫遣音书太寥落，世情人事正萧条。
病怀
作者：任瀚
朝代：明

海甸逢南菊，殊方也自花。江淹新卧病，王粲老无家。皓月千门夜，秋风双鬓华。还持石函记，勾漏访丹砂。
病怀·其一
作者：任瀚
朝代：明
体裁：五言律诗

杪秋霜露至，暮夜极萧森。别馆砧声切，严城寒气深。卢龙边月苦，涿鹿阵云深。牢落江关梦，摧伤鸿雁音。
病怀·其二
作者：任瀚
朝代：明
体裁：五言律诗

茂陵已多病，宋玉复悲秋。江远音书断，天寒鸿雁愁。霜灯见黄叶，风露下长揪。永夜那能寐，含凄吟白头。
诸陵望幸
作者：任瀚
朝代：明

翠华巡幸寝园通，甲帐旌旗御气中。河岳万灵随驻辇，衣冠千仗扈行宫。诏传梁甫亲埋璧，闻道浔阳自射龙。海国天吴莫愁思，圣躬还似厌东封。
陈使君招饮阆州王宫
作者：任瀚
朝代：明

使君张乐前王地，废殿秋生净绮罗。虫网阶除闻玉马，棘林风露见铜驼。霓裳响屟双成舞，画舸鸣榔百丈过。正自独愁愁不歇，江关萧瑟听骊歌。
上嘉定城隍
作者：任环
朝代：明

戎马长驱后，何当旱魃连。火云空片片，云泽竟玄玄。却负苍生望，还期大有年。也知诚未至，神不为予怜。庭穴蚁何处，长空燕不来。正须潮湿础，又见月盈台。汗背翻成雨，劳心已作灰。何当瞻拜际，一洒润苍苔。西云不作雨，东起亦成空。水落三江外，民忧四野中。天心真默默，神听却聪聪。愿以狂生齿，将来换岁丰。戾政干阴谴，招灾自有因。要知狂子罪，不在细民身。神奉天诛赏，灵来雨海滨。但令彫瘵起，还作十分春。
上嘉定城隍·其一
作者：任环
朝代：明

戎马长驱后，何当旱魃连。火云空片片，云泽竟玄玄。却负苍生望，还期大有年。也知诚未至，神不为予怜。
上嘉定城隍·其三
作者：任环
朝代：明

西云不作雨，东起亦成空。水落三江外，民忧四野中。天心真默默，神听却聪聪。愿以狂生齿，将来换岁丰。
上嘉定城隍·其二
作者：任环
朝代：明

庭穴蚁何处，长空燕不来。正须潮湿础，又见月盈台。汗背翻成雨，劳心已作灰。何当瞻拜际，一洒润苍苔。
上嘉定城隍·其四
作者：任环
朝代：明

戾政干阴谴，招灾自有因。要知狂子罪，不在细民身。神奉天诛赏，灵来雨海滨。但令彫瘵起，还作十分春。
九日
作者：任环
朝代：明

九日有台登不得，一官于我竟何为。病怜黄菊人千里，愁对西风酒半卮。潮退小桥分乱水，霜严寒鸟择深枝。悠悠世路空南北，兀兀江头且赋诗。
书程近斋轴送萧侯之荣河尹
作者：任环
朝代：明

程君手持送行轴，中有题诗画半幅。问之乃云赠萧侯，劝我一言相颂祝。君家诗画品绝工，安能为蛇复添足。中世士夫不好古，动辄相先馈金玉。广文先生独雅致，开卷风烟生满目。缺岩高树隐孤城，流水荒村见茅屋。中间遐想菜色多，静听如闻有野哭。萧侯尉滑知民艰，荣民更比滑穷独。此去应调玉律吹，转见阳春发寒谷。
代人勉诸生二首用宋萃夫韵
作者：任环
朝代：明

学业难成贵强之，机非由我更由谁。但将百倍功能到，纵是中材气也移。黄卷高谈仁杰案，青灯深墨范生帷。丈夫努力须年少，老大徒悲较已迟。读书须读没书书，活水源头趣有馀。莫向口头求强记，要于心上得安居。养成良贾深藏器，便是清朝大载车。体用一原吾道在，圣贤名教岂传虚。
代人勉诸生二首用宋萃夫韵·其一
作者：任环
朝代：明

学业难成贵强之，机非由我更由谁。但将百倍功能到，纵是中材气也移。黄卷高谈仁杰案，青灯深墨范生帷。丈夫努力须年少，老大徒悲较已迟。
代人勉诸生二首用宋萃夫韵·其二
作者：任环
朝代：明

读书须读没书书，活水源头趣有馀。莫向口头求强记，要于心上得安居。养成良贾深藏器，便是清朝大载车。体用一原吾道在，圣贤名教岂传虚。
代人贺栗裕泉秋荐
作者：任环
朝代：明

八月既尽九月始，拱听秋雷方侧耳。天涯忽报捷音回，广寒高步独吾子。初闻大喜复大惊，上党名流多俊英。鹿鸣与宴常三五，稀奇却为乡邦抚。文章岂不动朱衣，消息盈虚各有时。交辉联璧看来岁，磨刮工夫肯忘之。始为惊兮终复喜，屈伸相感本常理。屈伸相感自诸君，天独伸君意有主。所以登云独，使照闾阎多废屋。所以折桂独，寒香欲遍人间馥。明春更占鳌头独，经济谟猷添衮服。愿尔立朝同，丹衷对主独。分官为政同，真心为民独。宦海波涛中，砥柱巍然独。急流顺意中，缆住扁舟独。始终独立众人中，不负当年学慎独。我本谫陋才，不识周孔陆。所怀一得见，独为知己祝。文词惜未工，意亦良已笃。
代人贺门生进学
作者：任环
朝代：明

喜尔游庠为尔忧，几番凭日费心筹。三军重敌着孤剑，万里惊涛藉短舟。战罢太平方是福，渡时安稳未为休。泮池一窍通蟾窟，折桂还须到上头。
冠
作者：任环
朝代：明

今古大经敦首礼，圣贤名教责成人。修齐自是男儿事，头上休空负此巾。
冠
作者：任环
朝代：明

昨见尔蓬头，飞飞乱于草。网网一束来，今日方看好。
减字木兰花·吴淞
作者：任环
朝代：明

翻来覆去。淋漓秋雨何时住。江上兵船。破浪冲锋已半年。祲氛未扫。多愁不觉容颜老。仗剑西风。慷慨悲歌樽酒中。
减字木兰花·道中
作者：任环
朝代：明

孤云野水。一声长笛芦花里。明月江天。搔首西风懒待眠。萍踪何处。片篷飞下沧浪去。子夜吴歌。万里征夫奈若何。
凤凰阁 代诸生贺程近斋受奖 有引
作者：任环
朝代：明

秋月冰壶，纤埃俱绝。真个是风流人杰。看他八斗深藏，三江倒泄。论声华、日星昭列。秉铎东州，远绍尼山命脉。有多少游杨立雪。眼见得、凤口衔书，蒲轮动辙。要先生、那时正说。
别史鹤峰
作者：任环
朝代：明

冰壶秋水绝无疵，倾盖论心两不疑。海国云深春送酒，江天月白夜谈诗。转官见说还台省，别客那堪此日时。公到庙堂应问及，东南时事莫深词。
别栗健斋二首
作者：任环
朝代：明

的发当何日，孤踪寄远城。念归良独苦，闻别不胜情。野渡留江艇，风烟款客程。知君怀缱绻，须我一杯倾。客晤何曾久，他乡却忍离。君能开好抱，我亦不相思。陇树云千里，江门酒半卮。山川从此隔，鱼雁莫教迟。
别栗健斋二首·其一
作者：任环
朝代：明

的发当何日，孤踪寄远城。念归良独苦，闻别不胜情。野渡留江艇，风烟款客程。知君怀缱绻，须我一杯倾。
别栗健斋二首·其二
作者：任环
朝代：明

客晤何曾久，他乡却忍离。君能开好抱，我亦不相思。陇树云千里，江门酒半卮。山川从此隔，鱼雁莫教迟。
剑
作者：任环
朝代：明

霜刃棱棱星斗寒，玉楼生粟几回看。万人学敌浑閒事，只有心兵克退难。
千秋岁 代人寿岳翁八十冠带 有引
作者：任环
朝代：明

堂开烟外。绿野轻寒退。清昼永，祥云霭。春风荡箫鼓，淑气邀蓬海。更有那，青禽黄鹤怜相对。北阙恩颁赉。白首青袍带。屈指处，谁能再。俊声归大老，眉寿齐华泰。准备著，安车稳上磻溪载。
卫津别意送萧四泉
作者：任环
朝代：明

卫水秋空霁，仙郎别棹移。悬知西土慰，应动滑台思。仗剑宁辞酒，临岐且赋诗。晋云犹未远，倾耳听鸣丝。
和仇雄川幽居十咏 其一 扫室
作者：任环
朝代：明

风尘遍海涯，一室焉能扫。帚柄愿持来，廓清天下好。
和仇雄川幽居十咏 其七 移榻
作者：任环
朝代：明

松涛度晚风，泉窦流閒月。移榻对天光，不知清兴发。
和仇雄川幽居十咏 其三 读史
作者：任环
朝代：明

淳风悲日短，天意竟何如。怕到浇漓处，令人长叹吁。
和仇雄川幽居十咏 其九 酌酒
作者：任环
朝代：明

严冬风力重，寒谷鸟声幽。把此太和春，愿分天尽头。
和仇雄川幽居十咏 其二 焚香
作者：任环
朝代：明

地僻青山拥，人间白昼长。草堂无个事，终日瓣心香。
和仇雄川幽居十咏 其五 观画
作者：任环
朝代：明

霜绡才半幅，描写尽中华。城郭山林里，穷愁未有涯。
和仇雄川幽居十咏 其八 养花
作者：任环
朝代：明

种筠酬彩凤，栽树养甘棠。更欲葵心吐，山居镇日忙。
和仇雄川幽居十咏 其六 鼓琴
作者：任环
朝代：明

瑶琴空石几，肠断未成声。听待他年鼓，熏风指下清。
和仇雄川幽居十咏 其十 烹茗
作者：任环
朝代：明

扫雪撼庭梅，烹茶折槛竹。清生腋底风，香润林间屋。
和仇雄川幽居十咏 其四 涤砚
作者：任环
朝代：明

荡漾前溪水，萍开自不妨。蛟龙吞作雨，玄泽满天香。
和仇雄川幽居十咏·扫室
作者：任环
朝代：明

风尘遍海涯，一室焉能扫。帚柄愿持来，廓清天下好。地僻青山拥，人间白昼长。草堂无个事，终日瓣心香。淳风悲日短，天意竟何如。怕到浇漓处，令人长叹吁。荡漾前溪水，萍开自不妨。蛟龙吞作雨，玄泽满天香。霜绡才半幅，描写尽中华。城郭山林里，穷愁未有涯。瑶琴空石几，肠断未成声。听待他年鼓，熏风指下清。松涛度晚风，泉窦流閒月。移榻对天光，不知清兴发。种筠酬彩凤，栽树养甘棠。更欲葵心吐，山居镇日忙。严冬风力重，寒谷鸟声幽。把此太和春，愿分天尽头。扫雪撼庭梅，烹茶折槛竹。清生腋底风，香润林间屋。
和张石川野航之作
作者：任环
朝代：明

芦花汀畔独移船，一曲沧浪兴杳然。已付世情流水外，遂令心事老江边。鱼吹细浪侵书帙，燕落香泥缀酒筵。便与先生甘订约，乘槎直欲访青天。
哭归孝子
作者：任环
朝代：明

迎盗思安母，狼心未转移。黄尘犹乞免，白刃已甘随。饮恨应怜父，传家岂待儿。何当枭贼首，为尔复雠私。
喜迁莺 代谢二尹贺张立庵受奖 有引
作者：任环
朝代：明

关西人杰。有对日丹心，凌霜老节。鹏起秋风，龙腾春浪，早岁声华奇绝。多少苍生命脉，些子王章机诀。全仗赖，有脚阳春，无情冷铁。堪悦。真个是，民困方苏，百里弦歌彻。子厚情思，九龄风致，才望齐贤并列。休羡名高豸府，更看声流龙阙。有时节，凤诏飞来，岩廊调燮。
壁鹰
作者：任环
朝代：明

海上何年抟猛气，人间不解有雄禽。短墙却碍冲霄翮，万里空馀搏兔心。
夜访郑颠仙
作者：任环
朝代：明

仙子云巢驾碧台，市城深隐即蓬莱。玄关不惜山人扣，夜半应惊鹤梦回。
大柳道中
作者：任环
朝代：明

大江东去日西流，匹马冲寒役役游。千里山川原梦幻，百年身世自萍浮。萱堂月冷霜华满，沧海尘埋蜃气游。运甓有心乌怨在，朔风回首倍离忧。
字
作者：任环
朝代：明

淑德归清议，华称亦大箴。愿言思义处，深顾命名心。
寄南岑
作者：任环
朝代：明

晋水吴山路渺漫，几于清夜梦相看。天边落雁千金重，海上驱兵六月难。高会久虚王子席，浮名何用大夫官。斗南日日频回首，目断秋空意未阑。
寄张㠠山
作者：任环
朝代：明

旅邸相逢惜别筵，江南江北杳经年。琴张流水黄池月，剑挂秋风白马天。君有奇才消异变，我无长策净氛烟。尘愁离恨知多少，独立荒台正惘然。
寿人七十
作者：任环
朝代：明

红尘飞不到心头，七十年来真自由。醉数又来花甲子，蟠桃三熟是春秋。
徐山人
作者：任环
朝代：明

青囊未识已惊回，翻忆当年事可哀。藏玉有城依祖去，寻龙无处觅君来。离宫寸地培馀荫，坎首分金空木杯。但愿清风寒彻底，不妨身卧首阳台。
志感
作者：任环
朝代：明

遥忆当年痴小时，才离跬步即相思。而今落魄沧江外，回首怜儿更是谁。
挽黄节妇
作者：任环
朝代：明

清血流天地，花躯老甲兵。野塘岩下士，一日遂知名。
海上停舟风雨连朝有作
作者：任环
朝代：明

怪雨惊风冥不休，潮来汐至总深愁。糊涂日月归樽酒，潦倒行藏付短舟。大造几时分霁色，浮生何处觅安流。乘槎泛叶者谁子，任尔飘然物外游。
海上夜征次解都阃
作者：任环
朝代：明

雨馀伏枕听潮声，不寝因怜月色清。槎泛星河秋作客，剑横沧海夜谈兵。初陈云鸟三军阵，已奠江山万里城。夷窟分明消虎豹，东南依旧见承平。
海上漫成二首
作者：任环
朝代：明

蓬影翻风弄酒杯，浪花飞雪点书台。一声鼓角鱼龙动，天党山人驾海来。枕上时闻风雨声，蓬飞天际一毫轻。不知声在孤悬里，却为旁舟作险惊。
海上漫成二首·其一
作者：任环
朝代：明

蓬影翻风弄酒杯，浪花飞雪点书台。一声鼓角鱼龙动，天党山人驾海来。
海上漫成二首·其二
作者：任环
朝代：明

枕上时闻风雨声，蓬飞天际一毫轻。不知声在孤悬里，却为旁舟作险惊。
渔樵耕读四首
作者：任环
朝代：明

明月扁舟，芦花浅水。鱼无深愁，漫兴而已。云山砍破，挑此一肩。留彼新松，以待参天。一犁春雨，万顷秋风。击壤而歌，伊谁之功。刺股悬梁，囊萤映雪。达之思兼，穷亦归洁。
渔樵耕读四首·其一
作者：任环
朝代：明

明月扁舟，芦花浅水。鱼无深愁，漫兴而已。
渔樵耕读四首·其三
作者：任环
朝代：明

一犁春雨，万顷秋风。击壤而歌，伊谁之功。
渔樵耕读四首·其二
作者：任环
朝代：明

云山砍破，挑此一肩。留彼新松，以待参天。
渔樵耕读四首·其四
作者：任环
朝代：明

刺股悬梁，囊萤映雪。达之思兼，穷亦归洁。
示尔孝等二首
作者：任环
朝代：明

昔年走马燕山道，今日驱兵沧海涯。三尺龙泉书万卷，丈夫何处不为家。放船中道转狂风，雪浪排山一点蓬。燕寝先生明旦死，惊危不在海涛中。
示尔孝等二首·其一
作者：任环
朝代：明

昔年走马燕山道，今日驱兵沧海涯。三尺龙泉书万卷，丈夫何处不为家。
示尔孝等二首·其二
作者：任环
朝代：明

放船中道转狂风，雪浪排山一点蓬。燕寝先生明旦死，惊危不在海涛中。
菩萨蛮 代人贺周指挥称号晋野 有引
作者：任环
朝代：明

雪花飞入朱帘里。锦堂一派笙歌委。瑞气满高筵。浓香送酒船。晋野谁程号。声华从此茂。顾名思义时。东君知未知。
行孝四首 其一 拾椹
作者：任环
朝代：明

春行孝，孝何如，柔桑满道结子殊。黑者奉母赤自食，狂贼见之心恻恻。蹄牛斗酒何足言，要知诚意能感激。呜呼孝哉兮令人悔，亲在远游拾青紫。拾来不及泉下人，青紫何为泪如雨。
行孝四首 其三 怀橘
作者：任环
朝代：明

秋行孝，孝堪赏，陆卿心在亲身上。洞庭佳实落尘埃，主人相顾真异哉。卿家诚孝自感动，香生满袖亲颜开。呜呼孝哉兮痛罔极，江南风味罗前席。尝新不及到亲旁，却与妻孥相对食。
行孝四首 其二 扇枕
作者：任环
朝代：明

夏行孝，孝难比，黄香时尚为童子。酷暑庭帏亲汗流，一扇中挥一片秋。而翁有子鼾睡稳，扶持清梦日高头。呜呼孝哉兮恨何说，多病萱堂时执热。青盖翻然吴楚游，犹向虚亭乞冰啮。
行孝四首 其四 泣竹
作者：任环
朝代：明

冬行孝，孝尤异，长哭一声动天地。须臾玉笋生满林，归来作羹慰亲心。沉疴脱体洒然愈，芳声千载重南金。呜呼孝哉兮我知愧，亲卧高堂思远味。如何不将寸草心，却持老竹班班泪。